Hlasak Thiam Van Hlei Sung He Biaruahnak ( Interview) - JM News\nThe Chin Online Media nih hlasak thiam Van Hlei Sung interview kan tuah mi rak rel ve, biahaltu cu keimah June Amang ka si.\n1. Nangmah konglam theihternak rak kan tuahtak law kan duh ko ?\nlehnak : Aww kalawm. Ka min cu vanhleisung ka si. Ka chuahnak ka khua cu hriphi. Atuhi New Zealand ah kan chungkhar ning in khua kan sa. Kei hi Bawipa dawtnak thawngin Victoria University of Wellington ah Commerce ka kai lio i dam le tluang tein ka um ahcun hi hnu kumthum ah ka dih la.\n2. Naihrawng ramkip um Chin mi nih hlasak an i sawm peng i ramdang na kal nak tete kan rak hmuhtheih peng, ram zeizat ah dah hlasak bak ah na kal cang, zei bantuk ram hna ah dah an si.\nLehnak : Bawipa dawtnak thawngin le cawisaannak thawngin dawttu le hnakkar tenhtu tampi ka ngei i kum hnih chungah khua dang tete ka phaknak tam ngai. Ram zeizat dah ka phak ti ah cun ram5 ka phan cang i cu hna cu,\n– Malaysia-USA-Australia-Lairam-Denmark an si.\n3. Atu tan hi tah khoka ram pawl dah hlasak ah na kal cuahmah lio asi ? Zei bantuk deuh in dah sawm mi na si ?\nLehnak : Atu hi Denmark ah hlasak dingin ka rak phan. CCDK nih an tuah mi conference ah special guest singer in an ka sawm mi ka si.\n4. Concert pawl na telnak ah philh awk a tha bak lo tiah na ruah mi experience pakhat te in hun kan chim ta ?\nlehnak: Aw ka philh khawh lo cem mi cu Malaysia kha asi ko aruang cu ka phak nak hmunhma a hmasa bik asi caah a ram le a minung tiang khi ka tleihchan ngai hna. Nain philh khawh lomi caan cu Australia Chin Idol ah P. Thawng Bawi he hlasak nak caan ttha kha ka hmuh mi asi. Aruang cu ka ngakchiatte, kum 6 ka si in ka theih cangmi asi caah kha bantuk caan ttha ka hmuh kha, Bawipa thluachuah ah ka cohlan.\n5. Hlan lio hla tete cover song na tuah mi hna social media an hung lar taktak, zeitindah mah idea hi na rak ngeih i na tharchuah than ning asi?\nLehnak: Hlan lio hla ka sak nak a ruang ABIK cu keimah hrimhrim nih hin ka tleihchan le ka uarkhun. Hlan lio hlasa tiang in ka sunsak hna. Aruang cu an nih cu nuhrin chuahpi mi aw, edit zong pakhat hmanh an ngei lo i originally te bak khin a chuak i ka caah cun a thiangtuk tiah ka ruah. Cun, hlan lio hla ah hin, lai bia hi a tling khun le a thuk khun tiah ka ruah. Tuchan hla hi cu Kan Nu le kan Pa hna nih an describe ning ah cun hla purpok deuh lawngte an sa a kan ti cang. Mah caah cun hi bantuk hlan hla hi kan sak i kan ngeih cun, lai bia zong kan i chap la… lai music muru (real) a thlumalnak le a style tete zong hi mino tampi nih kan i fiang tthan lai timi ruah channak caah asi.\n6. Album hna chuah na tim maw atu hi? Tuchan ahcun Album chuah hi aphu lai tiah na ruah maw?\nLehnak: AW album chuah kaa tim ko. Zeizong vialte hlan ah Pathian hla album hi chuah kaa tim. Aruang cu zuunhlasa pakhat ka si ve ko nain, thluachuah petu le cawisaangtu sinah, ‘kalawm,’ tinak le Bawipa ttihzahnak pek channak ding ca’h zong khin ka duh i asi. Atuhi hla ka khawmh cuahmah lio asi. Thazaang a ka petu zong nih ka hla te hi ngeih an duhtuk ko nain caan ngeih lo ruangah a thok hmanh ka thok kho rih lo i ka ngaithiam uh, fak piin ka zuam lai, ti kha chim chih ka duh.\n7. Malaysia Concert tuah ahhin an buai pah lengmang i zeitindah na ruah i na hmuh ning asi, tutan Malaysia CNF concert kal na tim ti Thawng zong kan theih caah kal lai hi tah na zenh pah maw 🙂 lungthiang te in hun chim ko law kan duh ?\nLehnak: Aw 100 ah 100 ka zenh lo aruang cu hruaitu pawl le mipi tiang nih dawtnak le zaangfaknak he an ka auh mi ka si caah ka lawmtuk. Hruaitu pawl zong nih Security ttha an auh ko hna lai ti zong ka zumh fawn.\n8. Ahlan deuh na Facebook timeline post mi ah soiseltu hna cung ah aa lungrawk pah mi na lo, zei kong bik dah soisel ka tong tiah na ruah.\nlehnak: Ka ngakchiat tein keimah nih 100% in kaa fian mi cu, huatnak khi hnachuahnak in a rami asi. Cun an soiseltu le an dotu khi nangmah nak in thinlung, ruahnak le azeidang kip in a chanbau mi an si ti kha fiang tein ka theih i mah caah cun ka lungrawk lo. Kei hi soiselnak ka tonnak a tambik cu zumhnak le ruahnak pakhat ka dirpi mi um cun ka chim i cheukhat an lungtlin lo zongah ka ruahnak cu ka dirpi.\nMidang an ruahnak zong a ttha mi ka lak i a ttha lo mi cu kaa lak fawn lo, na palh na hman lo ka ti fawn hna lo. Ka ruahnak an i ttawm sual lai lo ti zong a poi ah ka chia lo. Le ka ruahnak aa hrawm ve lomi nih an ka doh tawn.😁 Ramdang minthang pawl kan zoh hna ah cun an platform khi mipi alamkip in ruahnak cheuhnak ah an hman. Kannih laimi tamdeuh cu kan dirpi mi zumhnak chim ruangah huatnak ton lai hi kan ttihtuk tiah ka ruah. Kei cu ka ttih lo.\nCun hla ka cover mi hi copy le afawinak lam in a kal ti zong ka tong i hlan hla ka sakmi hna hi a thah ti zong ka tong nain ka zumh mi le ka timh tuahnak aruang ka theih i a poi ah ka chia lo.\nChimchap ka duhmi cu, tuchan cun lam pakhat lawng a um lo. Teinak le hlawhtlinnak kawl duh ah cun lam tampi aum. Ahohmanh mah le mah i zuamcawh ding kan si lo. Pathian nih talent a kan pek ning cio in kan thiamnak hmunhma khin i zuam in hmai ah fon chin kha a biapi mi asi. Laimi hrimhrim nih cun pakhat le pakhat i doh loin pakhat le pakhat kan thiamnak le kan i dannak tete i dirkamh in thazaang i pek chih ding kan si.\n9. Laimi laak ah celebrity pakhat kan i ngeih ve mi na si tik ah soiseltu le huatu dotu cu nan ngeih ve ko lai va si kaw zeitindah hi bantuk pawl hi na pah ningcang asi ( how do you cope with it) ?\nLehnak: Sau nawn cu an ka ti tluk in leh rulh ka duh ve ko hna aruang cu zeitik hmanh ah ka sining kha an thei lo le ka ruahnak taktak zong an thei lo i a thei i thiamtuk phun in bia an chim khin si a vai tawn. pheh lo te Pathian sin ah ka vuivai tawn. Ka ngeih zong a chel caan ah achia. Ka theih bal lomi minung siin soisel ka ton cu ka fahsak. “Mi hmai a lang i soisel le thlanglamh hmanh a tei kho lo”, an ti tawn nain, hlasak thiam nih khin hlasak lawng aduh. Mi he mah he tahchunh ton khi a rian asi chih lo. Mah kha ttha tein kan theih a herh.\nKei cu a ka raltu caah thla ka cam piak hna. Mah khawh khan cun ka tha a zaang i hmailei ka kal kho tthan.Cheukhat cu an thin ka hunter sual hna ka ti cun private in ngaithiam ka hal hna. A ka ngaithiam mi nih an ka ngaithiam, ngaithiam lo mi nih ngaithiam lo. Vawlei cu a si phung si ko.\nLungdai le lungthiang tein nun kha a biapi.\n10. Pasal caah mirang pa maw na duh laipa, zei bantuk pa dah na uar phun an asi ?\nLehnak: kei mah pumpak duh thimnak in cun a zungzal in Laipa 😁 Pathian nih kan mah dawttu le kan caah a tthabik atimi a kan chiah piak cio ko nain keimah pumpak ah ka duhmi pa cu ritnak (dinmi, hmawmmi le khaimi) a tawng bak lomi. Mah hi a biapi cem. Vawlei ah santleihnak pakhat hmanh a chuah pi lomi thil asi😁 Cu khawh cun keimah ka sining tein a ka cohlang mi le hmailei innchungkhar sertik zongah bochan le zumhawktlak mi pasal cu aho nu ca poh ah an ttha. Cun amah kha, pasal ttha tiah aa zum ve bakmi. Phorhlawt le ruamkai tiang cu si lo nain… bochan awktlak asimi, ‘kai za’ ai timi pa sin cun hna a ngam deuh la ka ti 😂\n11. Lai Miphun le ram thanchonak caah zeidah aherh bik tiah na ruah ?\nLehnak : Tangdornak, lungrualnak. keimah tiin kan i seihchiah dih cun hruaitu zong hruaimi zong kan si kho lai lo.Tangdornak nun in lungrualnak asi i hi hna pahnih thinlung te hi kan ngeih cun a hmanmi lam in kan thangcho ko lai ti ka ruah.\n12. Lai mino hna sin na lung siaherh biacah hun chim law kan duh ko?\nLehnak: Abik in lai mino kan tlaunak a hram a thoknak cu, Bible cawnpiaknak lam in kan pial i, vawlei a kalning le a zumh ning tahchunnak ah Social rights, human rights te pawl le vawlei nih a hman, attha a ti nain Bible he ai ralchanhmi chungah kan luh khin, kan tlaunak hram a thok cu asi. Minung kan si ve bantuk in, kan tluk le kan tlau caan zong a um ko lai, zumh lo ding le zulh loding kan zulh caan a um ko lai. A um phung asi ko NAIN, zeitik caan poh ah Pathian duhnak asihnga maw? A kan cawnpiak ningcang asi maw? Timi te kha i hal kho peng hna usih law a ttha tuklai timi kha, chim ka duh.\n14. Kann biahalmi nan kan leh caah kan i lawmtuk.\nLehnak: Sianerhnak le dawtnak te he bia na ka hal ve caah ka lawmtuk ve.\nBy jmnews October 6, 2019\nUmnak inn neilo mi nu pakhat nih Los Angeles khua i vawleitang tlanglawng kalnak lam pawng...


Salai Elaisa Vahnie: Covid-19 Harnak Kan Ton Lio Zongah Kan Miphun le Ram Philh Hlah Usih | THE CHIN EXPRESS\nSalai Elaisa Vahnie: Covid-19 Harnak Kan Ton Lio Zongah Kan Miphun le Ram Philh Hlah Usih\nChinram (Laitlang) khuasami kan Chinmi tampi hi ṭuan chom ei chom in a nungmi an tamtuk. Ramṭha a phan Chinmi nih kan ramchung Chinmi hi kan philh hna awk si lo. Hi bantuk Covid-19 zawtnak harnak ton lio zongah kan zuan hnawh hna a herh, tiah Salai Elaisa Vahnie, BACI Executive Director nih community briefing ah a chim.\nBurmese American Community Institute (BACI) nih nizaan Zarhteni ahkhan vawlei cung ramkip um Kawlrammi caah Community Covid-19 Briefing a tuah i Chinmi kan himnak hnga Pu Vahnie nih atanglei bangin a chim.\n1. Cozah Nawl Ngai Usih (Obedience and Compliance): Chinmi nih khoika khua, khoika ram kan um zong ah cozah nawl le kan rianṭuannak zulhphung ṭha tein zul usih.\n2. Ralring Tein Nung Usih (Be Alert & Careful): Kan chungkhar karlak asi zongah, kan hawikom le community ah thil poipang kan ton sual zongah, ralring tein um khawh i zuam usih. Nawl ngaih a ṭha i ralrin a ṭha chinchin.\n3. Pakhat le Khat i Bawmchan, i Zuanhnawh Cio Usih (Be Supportive and Helpful): Kan chungkhar, hawikom, rianṭuan ṭi, ahlei in kum khua upa le tar hna caah bawmchantu si khawh cio i zuam usih. Pumpak in ton le bawmhchanh asi ti lo zongah phone, video, tbk., in thazaang i pe in i bawm cio usih. Hi bantuk harnak kan ton caan ah a kan zohkhenhtu community upate nih bawmh a herhmi le tuah ding vialte an tuah kho colh lai lo. Cucaah pumpak cio in kan pawngkam kha i bawm cio usih.\n4. Khat le Khat Karh ah Ṭhat i Zuam Usih (Let Us Be Kind To Each Other): Atu lio hi pakhat le pakhat i hro le mawhchiat caan a si lo. Kan chungkhar chung zong ah, online le social media zong ah bia ṭha lo, bia fak chim hrial khawh i zuam usih. Pakhat le pakhat karlak ah thil ṭha, bia ṭha, hmurka thlum le, minung kan sinak ah a ṭhabikmi thil le bia langter khawh i zuam usih. COVID-19 lawnglawng kan ral taktak a si, timi lungput in lungrualnak kan ngeih caan a si.\n5. Bawmh Dingin Kan i Manh Peng Ko (We Are Here to Help You): Zei kong paoh ah bawmhnak na herh cun BACI ah kan chawn te uh. Indianapolis ummi kan Chin miphun caah abikin ready kan si peng. Adang khua le ram lei kan miphun zong nih a kan bawmh khawh ko lai ti nan ruahmi um cun kan chawn uh. Kan ti khawh tawk in kan i zuam lai. Kanmah nih kan in bawmh khawh lo zongah an bawm khotu ding mi bawmtu bu sinah bawmhnak kan in halpiak hna lai.\n6. Ruahchannak a Um (There is Hope): A fak bikmi harnak kan ton khawh ko, cucaah i ready usih. Sinain, kanmah minnung nih kan tuah khawhmi kan tuah peng ko ahcun Pathian nih a kan hruai lai i hi fal hi kan tei ko lai (Let us prepare for the worst, do all we can project ourselves and to stay safe. But let us not lose our HOPE that if we stand together and do what we can be doing as humans, GOD will lead us, and TOGETHER, we will overcome this difficult time. God bless you all).\nRal ruangah Paletwa le Matupi pengah harnak a tongmi hna zong kan philh hrimhrim hna lai lo. US cozah lei in policy lawng si loin kan community chungin bawmhnak tam khawh chungin chuah ding zong zuam cio hna usih, tiah Salai Elaisa Vahni nih a chim.\nNOTE: US Cozah nih Coronavirus bawmhnak a tuahmi the CARES Act ah aa telmi pakhat cu, mipi ṭhatnak ding caah nonprofit sinah bawmhnak (charitable giving) tu kum 2020 cungah $300 lole tam deuh a pekmi nih cun 2021 Tax Return tuan tikah $300 hi Standard Deductible ah telhpiak a si te lai, tiah theih asi.


President Trump nih congress palai pawl cu US mipi nih stimulus check a tlawm bik, $1200 in $2000 tiang hmuh khawhnak dingah a forhfial hna. – Hakha Cherry\nPresident Trump nih congress palai pawl cu US mipi nih stimulus check a tlawm bik, $1200 in $2000 tiang hmuh khawhnak dingah a forhfial hna. President Trump nih Republican le Democrats hruaitu pawl cu telephone a chonh hna i a rannak in approve tuah dingah a nawl hna.\nCongress Senate+House $900 billion bill an chuahpi mi an pass khawh ahcun US mipi nih cozah bawmhnak cu Christmas hrawng a si lo hmanh ah kum thar ah ngah cio a si te lai.\nSenator, House representative pawl cu weekend zongah idin loin meting an tuah. Tuchun ah hin cozah budget zong an thlak a hau, an thak khawh lo ahcun tuzan zamtim 11:59: PM ah federal cozah zung vialte an khar chung lai.Credit-Salai Lairamthamg


SARAM HMANH NIH RALHRANG THILTUAH AN CELH LAI LO – The Chinlung Post\nLung afak hringhran ko. Ralhrang kawlralkap thiltuah cu minung asi mi nih cun celh ding asi lo. Kalaymyo ah ralhrang kawlralkap hna nih an tleihmi Ko Minmin cu zohchia le faktuk in an tukvelh nak ruangah a nunnak aliam. Ralhrang kawlralkap hna nih an hremnak hi saram hmanh nih an celh lai lo. Ataksa vialte thisen in akhat dih ti awk in a um.\nNizan ah khan Kalaymyo i, Myota sang cycle siamnak dawr ah Ko Minmin cu ralhrang kawlralkap hna nih chun hnu ah khan an tleih. Tuni may 25 ahcun Ko Minmin cu ralhrang kawlralkap hremnak in a nunnak aliam. A thihnak konghe pehtlaiin ralhrang kawlralkap hna nih chungkhar hna cu a ruak rak la uh tiah an ti hna. Tutan ah an thahmi Ko Minmin hi fa pahnih a ngei mi a si tiah an langhter.\nRelchih: Tutan ah The Hakha Times nih thawngpang fiang a vun langhtermi cu amak ngaingai ko. Tulio ah ralhrang kawlralkap khuakhan lairelnak cu hmunkip kaakip in doh lengmang asi. Ralhrang kawlralkap lei in a dirmi hna cu minung tampi an nunnak aliam cang. Culio cuahmah ah tutan Hakha kong an langhtermi cu lung attha hrimhrim lo.


Santlailo tildiit lung put he hin maw chan kan rel cang ko lai? – chin11news\nHomeHmuhningSantlailo tildiit lung put he hin maw chan kan rel cang ko lai?\nSantlailo tildiit lung put he hin maw chan kan rel cang ko lai?\nMarch 31, 2019 chin11news Hmuhning\nPasal hawi nih, miphun ram rian\nMah rian ruah in, an i hmai thlak\nAn i thih pi, an i nun pi\nNgamh sang ngai in, a herh nak tiang\nMin an i chaal, than an i taar\nMiphun ca ah, Naichailo tin\nKaam lo chuncha, bang an dir lio…\nLaimi hi Lairam ah a chuak a keu, chan a rel ve ding in Pathian nih a kan khanh (appointed) mi kan si ti hi a palh ati mi kan um hnga maw? Kan pi kan pu chan ah kan ram uk bawi hna nih vaan tawng in nawlngeihnak sangbik (sovereign power) an rak i ngeih, kan ti kan ram hi man hna ah an rak i manh ve men ko, aho cunglei uk tu le bawi sin ah va chimh va nawl ta zong a herh bal mi kan rak si lo ti cu hnu lei chan tlawmpal kan i her ah cun kan hmuh colh dih khawh mi asi. Asi ah zei ruang ah dah atu ah pipu hmun hma a um lo, cozah nih vulei lei hi ai ngeih dih, kan ti le kan thli, kan cung i a lang mi kan vaan khuadawm tiang in kan mah ta asi ti lo? ruat hua ha lo in asi awk asi ko kan ti men ko lai maw?\nBawiphun salphun ti in Laimi cu chan a rak rel i mah le si khawh chung in bawi zong a rak i cuh, a rak i tim ve mi, bawi te a bawi, Cakei a fim, khuang a cawi, lawng a tu i cu ti cun miphun ah min ai chal i ti le ram zong a rak i ngeih i miphun a rak zohkhenh a rak kilveng tu miphun, kan rak si. Kan ti kan ram ah bawiphun sal phun ti cu a rak um ko, asinain kan mah Miphun lila kan rak si ko kan mah kokek miphun nak sang First Class Citizen an rak um bal lo. Asinain atu ah cun tlangcung mi (Hill tribe) pawl cu kawl ram ah hin Second Class Citizen lawng kan si. Zei ruang ah ti ah cun tlangcung mi asi mi pohpoh nih president tiang phak khawh nak lam a um lo. Kan phaak khawh cem cu atu bantuk Vice president level cu hmanh cu (quota) khuaitaan phun i a phalh te i an hei kan phalh mi khi asi i kan tling ve ti i i hmgai hngal pi ngai ngai awk zei hmanh a um lo. Kan mah te i kan phaak khawh mi lak i a sang bik cu ralbawi ah Major general, brigadier tiang hrawng asi i cu le vel cu tuak tik ah 66 % (National Identity) hrawng lawng hi a sang bik kan phaak khawh mi asi ti ding khi asi.\nAtu CNF si seh kan u le ka pa le nih Cozah uk tu hna he an i nawr lengmang mi an chim lengmang mi hna hi kan hna kan tung lo sual maw? Self Determination ti mi mah te i i tawlrel khawh ve nak ti mi hi a luanchia kum 80 lio tiang Laimi nih 100 % in kan rak i ngeih mi a rak si. Kan har ah har ning, kan sifah ah sifah ning in kan mah ti le ram, miphun lak ah sungphiatchet (Decision) tuah nak nawl a sang bik tiang a rak i ngeih ve mi kan si. Atu cu Pyinee Ashoyah cu a phung men in kan i ngeih ve na in Central nih duh poh i van thui mi khi kan i ngeih mi hi asi i an nawl ngeihnak hi percentage in tuak rih hnik usih law 25 % khom a tling hnga maw a chung um mi nih fiang bik in an theih ko lai.\nVulei cung miphun vialte nih hin an miphun kokek tthanchoternak le veen him nak rian hi 100 % ttuan vo an i laak dih. Revolution timi chanchalh cawlcanghnak dothlennak faak pi i a tuah mi poh atu ah ram ttha le ram tthangcho an si i Revolution ttha te i a tuah kho lo mi poh hawi hnu deen, le hawi hngar i hnu i ai thlai mi miphun hi kan si hna. Khua cuan usih law fiang tuk in an lang ko hi. Kan Lairam a ceu ter tu kan nu Laura Carson i apa, Laura a hngakchiat lio zohkhenh le cawmken a herh saling lio i American Revolution i a rak i paih ning te hna kha a rel mi nih cun kan theih ko lai. Zei tluk faak in dah chung khar nih an rak tuar ti kha chim ngam lo ding tiang pei an rak phaak kha. Cu ti i faak taktak i dothlennak an tuah hnu lawng ah America ram hna hi avan i sersiam chom mi asi. Rawt chom, dawh chom, hnuh chom si lo, an mah lung tho te in dah kaw miphun le ram rian ah hin pa tling pasal ka si ai ti ve mi poh cu an rak i paih thluahmah ko cu. A ngai te ti ah cun kan ram zong ah hi tuanbia hi ai chim cuahmah ve ko, a luancia 88 Crisis lio ah miphun lak ah pasal hawi zeimawzat nih hriam i laak in an rak zuan hnawh mi a tu nihin kum 31 a si tiang an thlah rih lo mi hi hi hi pei asi cu. Kan tei hna lai ti ruang ah an dir mi asi lo. Thil dik lo tuk mi, pa ka si ai ti ve mi nih zoh sawh awk a ttha lo mi a um ruang ah pei asi cu. Nai te i Washington DC arak kan tlawng mi kan pa zong nih a chim kha….Lai party cu thim nak ah an nil tik ah miphun huap khuakhaan nak a hong um i CNF in kusale an kai khawh caah kan mit te kan au ngam ve i asi, CNF um hna hlah seh law mit au nak bak kan thei hnga lo ati phah kha…. lung fim nih cun ruah lo awk a ttha lo mi asi. A ngai te ti ah cun atu lio kan sining le dir hmun ah CNF a ttanh lo mi, a daw lo, adir pi lo mi cu mah hngal lo taktak khi kan si ko.\nZeidah ka langh ter duh? Pasal chan khat a chuak mi nih a chan chung ah a miphun a ram ah a ningcanglo dawhcah lo thil a um mi hi siam remh lo, zuan hnawh lo in techin le fapar sin ah chan a luan ter ah cun cu pa cu a chuaksual mi, chuah man ngei lo ah rel asi. Pathian nih minung hi a chuah sual ter mi a ho hmanh kan um lo ti cu kan Evangelist hna, kan pastor hna nih voi tam tuk an kan chimh ko cang. Ciammam te in vulei ah a hong chuak i chan a rel mi cio kan si hna. Kan chan ai lim tik ah vulei ah kan pum hi ap tthan cio ding kan si. Pathian nih akan hlanh mi thaw (thlarau) hi do tla te in kan pumsa hin ken kawi ding asi i kan thih tik vulei i kan ap tik ah hin soisel awk zei hmanh um lo te in kan kal taak hnu ah vaan ah kai te ding khi a sullam ning cu asi. A chan chung i pa tling pasal rian zeipipa tuah mi ngei lo, neh le nang chim tlaak tuanbia ttial mi zei hmanh a ngei lo mi hi thlan mual nih akan khirh te lai ti hna hi kan ruat lo sual hna hnga maw? Kan thlaan hna hi hawi thlaan hmai khaap lo te in dah kaw a um te sual ko lai cu. Vulei rian zong tlam tlinh lo, vaan lei rian zong tlam tlinh lo a chuak ve sawhsawh mi si ding hi cu kan i sian ding hrim hrim asi lo dah kaw…\nHlan lio chan ah siangpahrang hna nih an pasal hawi hi fialchuk fialcho ding men tiang lawng pa si kho hna seh, thil pipa ruah mi tuah mi, tuanbia ttial mi ngai ngai ngei kho hna hlah seh ti ah an til an rak diit hna i cu tildiit mi patling taktak asi kho ti lo mi cu tampi an rak i chiah tawn hna. Atu lio Laimi kan lungput le kan um tu ning hi chan nih a chim mi tuanbia ning in chim ve ah cun tildiit mi ko khi kan lo hna. Miphun le ram kongkau ah cu ti ngai ngai in pa tling pasal rian asi, ka rian asi ve ti i i hmai thlaak duh ve nak, cawlcangh ve duh nak ngeih khawh ti lo hi cu a fawinak cun tildiit lungput khi asi ko. Phun dang i chim ah cun Lai pa cheukhat nih kan bia le kan hla ah kan uar ngai mi Saantlailovaal ti mi hi asi. Kan saantlaihlonak hi hawi hmai ah tlaang ai au pi ngam mi kan si. Saantlaihlonak min chaal bu in nu ngak a helh ngam mi nupi a tthi ngam mi kan si. Nungak zong nih cu bantuk zangfah hlawh santlaihlo rum ro ai cuh mi cu an rak uar ve sa lam hna. Cu bantuk luklak i hrin mi telefa kan si ruang ah maw mah ti hin kan miphun lungput hi a zor chin lengmang hnga ti zong hi ruah lo awk a ttha ti lo.\nSaan tlai lo vaal, min ai chaal\nA au leen ko, tlaih khawh lo\nRi ri hai hai, mah hngal lo\nAi phoih a tengh, a angki\nA ngamh mi poh, rak dir onh\nKhuaci muih ter, chun lai cer\nLai lei khua te kip in thawng a thang cuahmah rih ko mi cu khuachung ah pa an um ngam lo, an zaam dih e ti lawng te asi. Ziah! Kum 30 reng lo tiang mah lung tho te in a cawl cuahmah mi an um ko ttung. Kan hrem hna lai, kan thah hna lai ti asi ttung lo, training hna kai ve hna seh law a herh nak ah a herh ning in miphun le ram ttuan vo i khinh ve hna seh ti pei asi ko. Hi hi cu vulei cung ram vialte Full Citizen sinak a ngei mi poh nih mah rian ruah i i ruah cio ding i ruah mi pei asi ko. An theih thiam lo tuk par ah CNF nih hin hranhraam in hei rawt hmanh hna seh law rian hrang ttuan ter le hrem ding ah asi ttung lo, hriam tlaih ning, te hna, an pasal hawi zeitindah an cawlcangh ti mi cawn ve pei asi ko cu. A ngai ngai ti ah cun kan hruum kan ai ding taktak cu kan zudin kan sa ei tu hna hi pei asi. Setan nih zungzal hrem hmun kal te ding in zu le sa in a kan khaukhih, akan tlaih hreem, a kan hruai thluahmah ko i kum fatin kan pasal hawi pa zeizat dah thlanmual a liam i dongh hngal lo mei khur chung ah ai hruai cang hna. Lungfah awk taktak cu hi hi pei asi cu. Tlik le zaam taak aherh taktak mi cu hi hi pei asi cu.\nPasal hawi cu ruun lawi ti lo\nNihluan thlaza ram lei an lawi\nSa le ral kar taam hal tuar par\nMah ten an rian miphun ram rian\nFial chom kawh chom khom an hau lo\nChan chia ti nawi fenh lai phan ah…\nLaimi kan tuanbia kan zoh tik ah mi ral chia kan rak si bal lo. Lai meithal in miakpi a rak dir onh ngam mi kan rak si. Mirang nih tei a rak i harh cem mi miphun pakhat kan rak si. Asinain atu cu miphun lak ah a ral chia bik ah kan i chuah cang. Washington DC a rak phan mi Kachin ralbawi, Pa-Oh ralbawi, Karen ralbawi te hna bia kan theih tik ah kan dothlennak hi hi ningzak te khi a rak si. Kan ule kan pa le hna an mah tawk in an rak za(fit) tuk ruang ah zohchia lo kan si lawng si lo in miphun dang lak ah a hmai a hngal mi lei hmanh kan si rih hi asi. Kan dothlennak meithal hna hi cu hawi sin chim ngam chuah pi ngam ding hmanh asi lo na in an sakah mi tlaang an kan zamh mi tu cu vulei ramza tiang a phaan i a dong kho lo mi meicung sapherh ei cawk lo an an kan hleh khawh. Zei ruang ah dah mi ral ttha a rak si ve ko mi miphun mi ral chia ah kan i chuah ti hna hi research tuah in a kong hlat le caih a phu mi asi. Dr. Lian Hmung Sakhong nih hmuh khawh lo mi ral kan do e… ati tawn mi kha van theih tthan aherh lengmang ding mi asi.\nLaimi hi hlan lio bantuk in khuang kan cawi ti lo, bawi le laam phung zong kan ngei ti lo. Pathian thangtthat cawimawi le kan National Day tuah vial hi kan i za khim cang. Hi vial kan tuah mi hi a Value ning te in tuah khawh ah cun a za ngai mi cu asi ve tthiam ko. Pathian kan thangtthat tik ah minung i thangtthat lo in Pathian thangtthat taktak usih, National Day kan tuah tik ah cultural show sawhsawh si lo in National value taktak he tuah usih law cu nih cun kan miphun hi a lu a van tun ter tthan hnga i a rawk cang mi kan lungput, kan saan tlaihlonak lungput le kan ralchiatnak tildiit lungput vialte hi a van i sersiam tthan ko hnga. A ngai te ti ah cun National Day a tuah mi miphun nih cun ram le miphun humhak kilveen le dirkamh cu mah rian ruah in ai ruah chih hrim hrim ding asi. Kan ram hla le kan saarlaam te hna hi ruat setmat te in sa tthan hna usih, Pathian nih Laimi Lairam i akan chuah ter hnawh chan le atu lio kan sining le kan dir hmun te hna hi faak deuh in ruat cio hna usih law….\nBiakilh: (Lai Forum)


Sin um pakhat cu thla sarih hlawh apek duh lo pinah tisa in a toih. – Chin 7 News\nSin um pakhat cu thla sarih hlawh apek duh lo pinah tisa in a toih.\nMay 17, 2019 admin WORLD 0\nKum 21 asi mi Bali, Indonesia i chungkhar pakhat i rian atuan mi cu may ni 17 ah khan riantuan dingin ala tu nu nih hremnak ah tiin ataksa pumpi ah cun tisa atawih i akangh dih. Eka Febriyanti nih cun police sinah hi thil acan hnu in zarhkhat hnu ah report nak atuah colh tiah Cu Coconuts Bali nih cun achim.\nHi thil kawngkau hi atuartu nu nih achim ning ah cun ariantuan nak nu Desak nih hin inchung ah cehrep kawl dingin aka fial i cehrep cu ka hmuh khawh lo ruangah hi nu nih hin hremnak aka pek hi asi tiah ati. Mah cehrep hi Rm 25 hrawng asi. Cun a umnak nu nih cun ava naih i hrai in tisa cu aken i ataksa ah cun atawih hi asi.\nKa lu in ka ke par tiang khawi kaa hmun poh aka kangh lo nak a um tiah hi riantuantu nu kum 21 nih cun achim. Cun an inn security gaurd le Eka nau Santi Yuni Astuti “nau umtu” zawng hi tisa he arak tawih bal cang hna. Dara,co,id nih achim ning ah cun riantuan dingin alatu nih hin cun Santi cu ahrocer i mah thil hi na tuah ve lo ah cun hremnak na ing ve lai tiah ati.\nHi thil acan hnu ah hin EKa cu inn cun azaam i ahawi tha le cu ava fuh colh hna i, cu hnu ah cun local police hospital ah an zohkhenh colh. Eka Lawyer nih cun police report zawng Desak lak ah case an tuah colh i,Santi le security gaurd zawng tel chih in hi case hi tuah asi cang tiah achim. Hi ka hmun ah hin thla sarih chung rian arak tuan cang i,asi nain phaisa fangkhat hmanh ahmu rih lo tiah achim.\nTaiwan nih Asia ram chung ah tuanbia chia bik an tial cang


Ning Zah Zong An Ruat Bak Loh Mawtaw Chung Bak Ah An Duh Ning Bak in An I Kup Chih An i Phomh Chih !_(+VIDEO) – TIMES OF CHIN NEWS\nNing Zah Zong An Ruat Bak Loh Mawtaw Chung Bak Ah An Duh Ning Bak in An I Kup Chih An i Phomh Chih !_(+VIDEO)\nOctober 10, 2019 thawngthawng WORLD NEWS 0\nNing Zah Zong An Ruat Bak Loh Mawtaw Chung Bak Ah An I Phomh Chih (+Video)\nNutung Pakhat Hotel ah Amah Lawng Ariak i Amah Lawngin Anuamh Pah Lo Caah!_++\nA Cu reru cu dah an ngamh cu a sang kho ve taktak. Nu le nu bia tak tein an thin hun i an i vuak hi cu ttih an nung kho ve taktak si, pa nak bak in ttih an nung deuh ko. Mawtaw chung bak ah a rem lo taktak ko nain an sam bak in an i tlai i zeitluk in an tthen hna zong ah an i thlah duh bak loh.\nMi nung tam ngai nih an zoh ko hna, pa zong nih ma cang ko uh an ti len ko hna nain an i ma duh bak loh, an sam bak in an i tlai i an i thlah duh bak loh, zeitluk in dek an lu a fah la mu, an i vuak ning hi rak zoh ve hna hmanh.\nA tanglei ah an i vuak nak video kan van chiah.\nNutlawi Zaankhat Riah Pi Ahmangmi Hotel Manager Pa hi Ahmual Pho Cikcek!-++\nVoikhat ah nuthlawi pakhat ah cun achuah ni lawmh nak dingah hotel hlan in hotel ah cun nuam nak an tuah ti asi. Athaizing cu atho i hotel man pek dingin hotel i rian tuan mi phaisa keng tu sinah cun zeizah dah asi lai tiah ava hal i $250 ati. Nuthlawi pakhat cu alungtling lo tuk i zaankhat lawng hi hotel ah hin ka riak i mah zatzat cu nan ka lai tiah abuai len i hotel manager pa cu an called colh i hotel manager pa nih cun zeitin kan bawm kho maw ati i ti cunbia an ceih.\nHotel manager pa cu yiah zaankhat riah nak ruangah nan hotel man hi cu mah tluk in afah reuru ko tiin ahal i Manager pa nih cun kan hotel ah hin swimming pool le adangdang pawl nan aum i cu vialte cu nan tuah khawh nak ding caah phaisa hi $250 kan ti nak asi tiah aleh. Nuthlawi pakhat nih cun hotel man $50 kan pek lai i $200 tu hi cu zaankhat nuva sinak kan hmanpi lai ati i hotel manager pa nih cun zeiruangah hme na ka ih pi lai lo le keimah manager si na lak ah na pek khawh lo cun nuva sinak kan tuah kho tiin zaankhat cu nuva sinak ahmanpi ti asi.\nPhone Tleih Thei Lo Tiangin Ai Selfie Ruangah A Tlangval Nih Ahmual Phoh Cikcek!_++\nKawl Nungak Note Cu Adalingpa Nih Fak Taktak In Avelh Hnuah Report Timh Tuah Nak Angeih Mi Hi Apoiko!_++


2Chanrelnak 19 (2 Chronicles 19)\nProfet Jehu Nih Jehoshafat A Sik\n1Judah siangpahrang Jehoshafat cu Jerusalem i a inn ah him tein a tlung ṭhan. 2Sihmanhsehlaw hmutu Hanani fapa Jehu nih amah cu ton awkah a kal i Siangpahrang Jehoshafat cu a thawh i, “Miṭhalo cu bawmh i Bawipa a huami hna cu dawt awk a si maw? Hi ruangah hin nangmah cungah Bawipa thinhunnak cu a chuak cang. 3Asinain, Asherah hna cu ram chungin na hloh hna i Pathian kawl kha na lung in naa sehchih caah nangmah chungah ṭhatnak tlawmpal cu hmuh a si,” tiah a ti.\nJehoshafat Nih Biaceihtu A Ser Hna\n4Jehoshafat cu Jerusalem ah khua a sa; cun Beersheba in Efraim tlangram tiang mi hna sinah khan a kal i an pupa hna Pathian, Bawipa sinah khan a ratpi ṭhan hna. 5Judah ram chung i kulhmi khua dihlak ah khan, khua khat hnu khua khat in, biaceihtu a chiah hna i, 6biaceihtu hna cu, “Nan tuahmi kha ṭha tein ruat u, zeitintiah bia nan ceihmi cu minung caah a si lo i Bawipa caah a si; nan biakhiahnak ah Bawipa cu nan sin ah aa tel lengmang ve. 7Cucaah Bawipa ṭihnak cu nan cungah um seh; nan tuahmi kha i ralring u, zeitintiah Bawipa kan Pathian sinah cun biading merh siseh, duhdanh ngeih siseh, ziknawh siseh, a um lo,” tiah a ti.\n8Cuhleiah Jerusalem ah Jehoshafat nih Levi mi tlawmpal, tlangbawi tlawmpal le Israel mi innchungkhar hna lu tlawmpal kha Bawipa ca i biakhiahnak tuah awkah le i almi bia kha ceih awkah, a thiah hna. 9Cun nawl a pek hna i, “Hi bangin Bawipa ṭih buin zumhawktlak tein, nan lung dihlak in nan tuah lai: 10khuazei khuami hmanh, thisen chuahnak kong ah siseh, phungbia le nawlbia kong ah siseh, an bia nan sin a phak tikah, annih nih Bawipa hmaiah mawhnak an ton nakhnga lo le nan cung le nan unau hna cungah thinhunnak a tlun nakhnga lo, nannih nih annih cu nan rak cawnpiak hna lai. Cu bantuk cun nan tuah lai i mawhnak nan tong lai lo. 11Cun zohhmanh u, Bawipa lei thil vialte ah tlangbawi upa bik Amariah cu nan cungah a um; cun siangpahrang lei thil vialte ah Judah innchungkhar uktu Zebadiah, Ishmael fapa cu nan cungah a um; cun Levi mi hna cu nan biaceihtu bawi hme deuh an si lai. Ralṭha tein tuah u law Bawipa cu miding mi hna sinah cun um ko seh!” tiah a ti.


04/14/2020 US Covid-19 Update Le US Cozah Nih Bawmhnak A Tuah Mi Kong Thawngthanh – Chin 11 News\n04/14/2020 US Covid-19 Update Le US Cozah Nih Bawmhnak A Tuah Mi Kong Thawngthanh\nPosted By: Chin News April 14, 2020\nUS mipi nih social distancing tha tein an zulh caah a zawmi le a thimi cazin zoh chih in peak date kha an thlen ve i, kan hnu Friday kha a sang bikmi peak date a si. Tuzarh cun a thimi, a zaw tharmi la zor lei an pamh lai tiah ruah a si.\nTuchun tiangah US ah a thimi, minung 23644 an phan. Nizan ah a thimi minung 1489 lawng an si cang. A zor deuh ngai cang. A zawmi 587173 an phan. Nizan lawngah a zawmi minung 26740 lawng an i chap cang. Nikhat hnu nikhat a zawmi an zor cang. Tutiang ah zawtnak a chek cangmi 3 million renglo an si cang. A dam thanmi 36948 an si. Nizan lawgah a dam thanmi minung 4314 renglo an i chap ve. Athi mi a tam deuh cu minak pawl an si. A thimi tam deuh cu zawtnak dang a ngeih chihmi hna mi tam deuh an si.\nWhite House Coroanvirus Task Force chungtel Fauci cu a bia hnu le hmai a kalh deuh ti a si. February ni 29 ah a rak chimmi cu “mah zawtnak hi phan ding a si lo, US mipi caah tihnung a si lo’ tiah a rak chim. Asinain Sunday ah CNN he interview ah a chim thanmi cu tuante in rak i khar usih law kan rak him deuh lai tiah a chim than tik ah Trump a dirkamhtu pawl a ai a puanh hna. Asinain nizan press conference ah President Trump nih Dr.Fauci cu fire ka tim lo” tiah a chim. President Trump nih business on than dingah, zawtnak lei thiamsang hna nih ruahnak pekmi chung in biachahnak ka tuah te lai a ti. May thla chungah hin business zeimawzet cu an on than lai tiah zumh a si.\nCozah nih Coronavirus bawmhnak a tuahmi, minung pakhat ah $1200 le fa pakhat ah $500 chap dingmi bawmhnak thaizing ah nan bank account chungah thun hram an thawk cang lai caah nan kum dih tax refund i direct deposit a tuahmi mi minung 80 million bank account ah a lut cang lai. Nu le va le fa pahnih a ngeimi nih cun US$ 3400 a lut lai. Asinain mail in kuat dingmi pawl cu April 24 hnu lawngah kuat khawh an si lai tiah an chim. White house coronavirus task force nih an tuakning ah August thla ni 4 tiang ah khin, a thimi dihlak minung 81,766 kan phan kho tiah an ruahdamh. Tuan deuh i an tuakning ahcun minung 100000 in 240000 tiang kan thi kho tiah an rak chim.\nVawleicung ah zawtnak ngeimi tam bik cu le a thimi tam bik cu US kan si cang A zual bikmi khua cu New York a si i, minung 10056 an thi. Nizan lawngah New York khua ah minung 671 an thi. A thimi minung cazin a tum chin lengmang cang.\nAtu lio ahcun sibawi, nurse le healthcare riantuantu pawl cu ralkap nak in bochan deuhmi an si. US mipi himnak caah ral a tumi an si. US rampi chung a zawmi le a thimi, 40% cu New York khuami an si. New York hi vawleicung khualtlawng a tam biknak khua a si caah a zual khunnak a si an ti. Covid-19 ruangah US ah rian ngei lo a sawkmi million 17 renglo an si cang.


LAWMHPI CIO USIH, TIAL CUNG THANG NIH TEINAK A HMUH – The Chinlung Post\nLAWMHPI CIO USIH, TIAL CUNG THANG NIH TEINAK A HMUH\nLawmhpi cio hna usih, Kan lai pa tthawng Tial Cung Thang nih Luhimi cu zohchia in atuah ruangmang ko. An i phomh ning vun zoh tikah Tial Cung Thang nih atei pah deuh hrimhrim. Round hnihnak hmanh a dih hlan ah Tial Cung Thang nih atei ruangmang ko. Lawmhnak in nan khat cio lai, asunglawi tuk hringhran. Hmai lei zongah Bawipa nih umpi zungzal ko seh. Tial Cung Thang kan in lawmhpi tuk.\nTutan ralkap nih uknak an lakmi konghe pehtlaiin Chin hlasak thiam minthang Cung Lian Thawng zong nih Hakha mipi sin ah sawmnak atuah ve cang. Uar a um kho taktak, Tutan kawlram nih kan tonmi konghe pehtlaiin Chinmi lawng siloin anmah kawlpawl lila hmanh ralkap thiltuah mi cungah an lung atling tilo. Cun Ralkap chung lila hmanh ah tutan thilcang cu aduh lomi tampi an um cang.\nHi kong he pehtlaiin Chinmi chungah hlasak thiam minthang bik kan i ngeihmi Cung Lian Thawng nih Hakha mipi sin ah sawmnak atuah cang. Thawng Bawi nih a timi cu Hakha mi zaapi sin sawmnak. Duhlonak langhternak caah belkheng kan tum cio than tik ah. Palik an um zong ah tih lo ding si lai.Kan tum tik bel te ah zohchia le cawlcangh tha lo pawl kan hmang hna lai lo.\nPalik nih hin tlaih an kan siang ve bak lo timi theih piak thiam hna an hau ve.Tlaih an in timh hna ah cun nem ten ” kan theithiam ko u law kan in theihthiam ve ko hna” tiah hei nawl ko hna usih.A thang tuk la2mmam mi ltum le au khuan te pawl cu hrial rih ko hna usih.Pakhat le pakhat i daw hna usih. Lungthin hmunkhat te ah kan tang ti hna lai. Thil a dik mi kan tanh ko caah Pathian a lunhtling hrim ko lai. thil dik mi kan tanh lo tuah Pathian hna kan tla lai lo.Nanzaa pi kan dawt dih hna. Upatnak he P. Thawng Bawi, tiah alanghter. Credit: P. Thawng Bawi.\nHakha Mizapi Sin Sawmnak. Ralkap uknak duhlonak langhternak caah tuzan suimilam 8:00-8:15 kar Hakha khuachung ummi dihlak nih kanmah le inn cio tein umkheng tum dingin kan sawm hna. Hi lio caan ah Motor, Cycle, Tungbing aa citmi zong nih nan kalpah in minute 15 chung nan icit mi hawn cio kha a thang bik in tum ding a si lai. Cun 8:15-8:30kar ah kan inn electric mei hmih dih cio in kan ram caah Pathian sin thlacamnak kan ngei hna lai.\nBiakilh: (1) Hohmanh innleng le lam cung ti bantuk ah chuah in umkheng tum lo ding. Mah le inn cio in thlalang awng asilole innka hun i tum ding.(2) Motor, Cycle le Tungbing zong dir buin siloin kal pah in tum ding.(3) Palek nih tlaihkhih phun a um ahcun mah le sang kip mino hruaitu chungin theihhngalhmi a rangbik in pehtlaih i thawngtheihter ding.(4). Atang ah khan copy paste tuah in hi ca hi facebook ah rak i post cio le kiangkap thawngtheih ter cio izuam hna usi. Credit:CBN\nHLASAK THIAM THAWNG BAWI ZONG A UM KHO TILO, SAWMNAK ATUAH CANG\nMAH CAKUAT AN REL AHCUN LAITLANG PALIK AN CELH VE LAI LO


Naa halkel mi bia zeidah an si? | Radio Veritas Asia\nNaa halkel mi bia zeidah an si?\nNgakchia pahnih bia ruahnak\nNangmah le nangmah nifatin naa hal lengmang mi biahal hna hi zeidah an si? Nifatin nangmah le nangmah pakhat tel cu naa hal mi a um ko lai. Cu cu na caah OS (Operating System) hmailei kal khawhnak hnga caah na hnu lei in an nam tu, riantuan tu pakhat bantukin an si. Mitampi nih cun nihin ka tuah mi ah zeidah ka palh hnga tiah an ti tawn.\nZinglei an tho i mah le mah hmanh i fiantuk lo (mikuhhmah vuaituk) loin an i hal mi cu, “nihin ah zei thil dah a cang hoi? Palh mi a um hoi maw?” tiin chun nitlak an ruahnak tha lo nih an mit a hun hna tikah: “kan pa hi zeitin dah a um hoi? Ka nu le ka pa hna zong hi zeitin dah an si hoi? Ka fale hna zong zei an can hoi? Ka rian si seh, ka hawi le si hna seh zeitindah an um dih, . tiah an ruah ruah bantukin; tih a nung ngai mi biahalnak tiang a hung um mi cu: “Kei zong hi zei dah ka palh?” tiin a ruah sual tawn. Ralrin ngai a herh. Mah le mah nunnak i lak tiang zong a phakter khawh mi a si caah a si.\nMicheu khat nih hi bangin mah le mah biahal nak hi an tuah theu tawn. Palhnak le tthat lonak lawng te an hmuh tikah lungthin thazang a der ter i thih duhnak tiang ruahnak ttha lo a chuahter tawn. Mah palhnak, thazang dernak lawng te hmuh a si ah cun an mah le an mah hmanh an i cohlang duh hrim lai lo ti cu chim hau lo bakin theih khawh a si ko.\nPhungdang in ka ruat hlah u law cu: “zeidah a palh” timi biahal nak hi kan tuah ding hrimhrim le kan ruah ding hrimhrim cu a si ko. Sihmanhsehlaw, ruah lo piin har ton caan ah dah kan ti lo a si ah cun nifatin a tu le a tu ruah ding le i hal ding cu a si hrim lo.\nBianabia ah, a tu lio chawnhkhawh a fawi ngai mi zawtnak caan lio ah hin kan ruah hnga ding mi cu: “thil kal ning hna hi zeitin an si hna i an um hna? Aho hi dah bawmh a herh taktak mi an si? Kei nih tah zeitin dah ka bawmh khawh ve hna lai?” ti mi hi cu ruah a herh mi a si ko. Cu ti a si ah cun, mah ruahnak kan ngeih mi te nih khan bawmh a herh mi midang hna caah riantuan khawhnak le tthathnemhnak tampi a chuahter khawh ko lai.\nCu a si caah mah le mah halkel ding bia hna hi zeidah an si hna hnga?


CRPH le Dr. Sasa an i hnawh taktak a herh cang. Daihnak he duhsah tein kal-awk a ttha ti lo: – The Cherry Par\nCRPH le Dr. Sasa an i hnawh taktak a herh cang. Daihnak he duhsah tein kal-awk a ttha ti lo:\nKawlram buainak kongah daihnak lam (peaceful mean) in kan kalpi lai; CDM in kan doh-kalpi lai; tibantukin CRPH lei in Dr. Sasa nih tam ngai a chim ka theih. CRPH nihhin mipi tamtuk an thi lai; thisen tamtuk a luang lai, ti an phan caah asi. Asi ne ah teh: daihhnak lam i tleih pah cun teinak hmuh khawh asi ngai hnga maw? MAH nih ram uknak a laak hnu in: minung lungthin keng lomi ralkap pawl nih mipi an thah thluahmah hna hnu khan cun: daihnak he biaruahnak lam innka vialte cu ai khar dih cang. Mipi lei siseh, CRPH lei siseh: ralkap he bia ai ruah kho ding dirhmun an si ti lo.\nVawleicung tuanbia zoh tik zongah meithal he ram uktu (silole) uknak latu a tam bik cu: hriamnaam he tho kho lo lakin an tthuat le an den cikcek ve hna lawngah uknak an thlah duh. Kawl ralkaap thlaaknak ding ahcun mah hi lam lawng hi a taang cang. Silole ralkaap tangah um tthan asi te ko lai. Tulio kawlram mipi an thilinhsat lio ahhin CRPH hi ai hnawh taktak a herh cang. A rannak in tlangcung hriamtlai (armed groups) pawl khawmhsuat zokzok in Federal Army maw (silole) Union Army maw an dirh colh a herh.\nTlangcung mino le Kawlrawn mino pawl a rannak in ralkap caah an sawn colh hna a herh. Ramdang cozah pawl sin zongah biatak tein hriamnaam bawmhnak kong an chimrel a herh cang. Kawlram buainak hi bia in daihter khawh ci asi lai lo. Zei ram pawl sin ahdah chimhruahnak (lobby) an tuah a herh chih: Tulio US ramkhel thlihraan le nihin Kawlram mipi kan vanchiatnak pakhat cu: America cozah le mipi hrimhrim nih hriamnaam he ramdang va bawmh an duh lo ngaingai cang. Mi ramdang ca-ah hriannaam he ral va tuk hrimhrim kha an lung-um (interest) ti lo. US foreign policy an kapi ning zong hlaan he cun ai dang deuh ngai cang.\nCucaah US hi Kawlram caah hmaisuang in bochan awk a ttha lem ti lo. Cucaah Dr. Sasa le CRPH pawl nih biatak deuh in bia an ruah hna a herhmi cu: UK cozah (mah hi cu an ruah ngai ko rua hna); cun French cozah le Rohingya ruangah Kawl ralkap cungah a lungfaak vemi Muslim ram cheukhat: Turkey, tibantuk pawl tiang khi bia chimhruah hna ah a herh. Politics cu a caan hoih i celh (play) ve thiam ngai a herh. Zeiruang ahdah Kawlram kongah French hi abiapi ngai ah ka vun chiah: French hi UN Security permanent members 5 lakah pakhat ai telmi asi. NATO chungtel zong asi. Atulio an President Emmanuel Macron hi paduh lo taktak asi. Amah hi Donald Trump US president asi lio ah: democracy (free world) leader bantukin a dirmi pa asi.\nTrump nih Europe leaders pawl vialte bully a tuah viar hna lio ahkhan: Trump zong a hmaisen viar in a rak ti ngam tawntu le a dir-onh ngamh tawntu cu French President Emmanuel lawng kha asi. Hi pa hi ttha tein chimruahnak (lobby) thiam ahcun Kawlram kongah santlai taktak ding asi, tiah ka hmuh. Kawlram kongah tulio US kan cozah hi ka zoh lengmang tikah: meithal in zawn-hnawh hau ding hmanh si sehlaw: hmai suang in kal hmasa ai tim ding asi lo, tiah ka ruah. CRPH le Dr. Sasa an i hnawh taktak a herh cang. Daihnak he duhsah tein kal-awk a ttha ti lo. Credit: Van N Elizabeth\n← Min Aung Hlaing, 2008 Phunghrampi Na Hrawk Ruangah Kan I Lawm\nRalkap nih mipi thluak merh an kan timh →


Ngaihchia mi Mara Kan Unau Chungkhar caah MCC – USA hi ṭuanvo lak dawh asi cang.! – The Cherry Par\nNgaihchia mi Mara Kan Unau Chungkhar caah MCC – USA hi ṭuanvo lak dawh asi cang.!\nPeacemakers Are The Bleesed One And The Children Of GOD: PG66\n“Mi le mi karah remnak a sertu cu, Pathian nih, ka fa, tiah an ti hna.” “Thluachuah cu nan covo asi” Mtt 5:9. Chinmi vialte nih Remhnak asertu si i zuam usih. Tutan Boruak hi mi le mi karah asilo, mah chung khar karah asi. Kan biahla, kan caholh le kan lungput hi, kaphnih chungkhar karah remhnak lei ah a hruaitu si cang seh. Kan lungput cu KRIH nih, pek cio mi kha si hram seh.\nKaphnih chungkhar karah bia tuah ti hlah usih! Kan biahla le kan caholh nih mei kau chin ti hlah seh. Zei kan ti hnga, ka bawinu le ka bawipa te le, kan nawl ko hna. Hmarun le Hmape ah funghreu sawh in, cuaih btk biahla hi, Mara Ka Unau sihnaseh, Ttl ka minung sihnaseh, i sum cikcek cang usih, zei kan ti hnga, kan nawl ko hna. Lenglei mi nih, kan ziaza ṭhalo, kan thuatha, kan ceihngia zia le kan ṭial vialte hi, Ngawl cikcek ah aṭhabik.\nA lenglei nih thiamco le fimcuh tukin, kan in thlak lawmmam tuk/ ngamsam caah, Kap hnih chungkhar ah, adih ding bia kha, MCC – USA level ah a kai cang. Kawlram le India um Tribes vialte nih Action lak ding tiang a phan cang. Hihi, boruak he aa pehtlai bak lomi, a lenglei biaduh le hmursau, thiamco duh ruangah asibik ko Unau!\nChin Acts in cun, a lenglei mi nih, aa pehtlaih lomi nih, kan thihloh nak ah, a rak i thlak ve i, a rak buaibai ahcun, Vawlei ah kirter bak asi. Direct le on the spot bakin asi. Aphu a tho lo i, a kong ceih asi ve lo. A tuh man a zun, Apuar thau tuk, a ninghngalh tuk, thih ko seh, an hei ti salam ko. Zurit buin biatam mi hmanh ceih cikcek in velh an si.\nChin Acts ning in cun, kaphnih chungkhar bia asi caah, MCC – USA kung tlung ding asilo i India + Kawlram um Mara tiang tai tai i thlak awk asilo. Lenglei minung nih umtu ziaza kan thiamlo tuk hrinhran i, thilnu kan phulh caah hi level tiang, a kainak hi, asiko. MCC – USA siseh, CDF – Ttl siseh, Chin Acts ning in an ti ve ve caah, hna a ngam ko, minung lei cun. Pathian nih thlawchuah in, Puitling ter sehlaw, PEACE le Dindaihnak chuahpi hram seh.\nNgaihchia mi Mara Kan Unau Chungkhar caah MCC – USA hi ṭuanvo lak dawh asi cang. Sui Thantlang derhmun hi theih thiam hram uh. Khualipi a rawp i a king, CDF – Ttl lawng nih ngakṭah kingro bang khuapi an hngak, Kan Tuukhal le kan mifim hna, Khuanupa hna cu, zalam tlang bak ah, an kan thah piak, kan vakvai dih caah, tbk in vawlei tuanbia ah a um ballo mi, aum bal tilo ding mi, tuksapur harsat nak azip ah khuasa lio asi caah, duhning in Thilkal a ran khawh lonak hi asi.\nCNF/A lamthluan le Chin ah pumkhat sinak a hnursuan sual lai tiah Sui Ttl bu derh ve ti hlah. Bia lamkaltu har khun can zong asi. Kapa Bawi Bik Thawng Pa (Pu Ral Tu) hna kan hlam ruang mang ko, a ciam zerhkhat tlinhlan ah mu! Afak khun ko ee. Greek mifim btkin Sui Ttl nih kan i ngeihchun mifim asi. Kokek Lawyer le Kokek Sihni (Advocate) asi.\nSui Ttl le Mara cu a dang vialte nakin aa nainiam deuh mi kan sinak tehte cu: Vuichip Tlang le Mara Tlang (Marau Tlang) hi asi. “Chungkat Unau Rualrem lo ṭio nak” timi tuanphung nih fim kan chimh hram seh. Adang tehte: Mara hi (India + Kawl) Cinzah, Zathang, Hlawnching, Thianhlun hna nih ram an khumzual i an humhim mi ram asi.\nBawi le Bawilo thleidan nak asilo. Phunkhat cio cio ah Mara le Sui Ttl hi, mi nakin a nainiam deuh mi kan asiko timi fianternak tu asi. Mifim Cathiam, Khua nupa, Hruaitu, Bawltlang, Tlangbawi, Pastorte te telin, Luban kip nih PEACE TALK lei tu in ka ṭhithruai hram uh tiah kan Nawl hna.\nPEACE TALK caah abikin Request duhmi hna cu: Paw Tovao (Pu Za Cung), Dr. LHSakhong, Dr. Sa Sa, Dr. Andrew NCL, Pu Zo Peng, Salai Htet Ni, Paul Smith (C.Tha). Keimah thei tawk. Nanih cu Mara caah siloin Chinram caah thimh hlei mi nan si i, Sui Ttl in a par mi nan si caah asiko. CDF Ttl cu NUG le CNA minung ansi caah asi fawn. Kawlram le vawleipi level in Ramkhel ah cungcuang mi Chinmi kanpa le nan si ruang zong ah asi fawn.\nKan Ralpa MAH le SAC kan tei hlan ah, kanmah i za lo ding abiapit tuk hrinhran. Raldoh cuahmah mi Kan fale tete zong lungzawr in an thatho loin, an ziam nak hnga lo, abiapi fawn. Lungthin a ṭhawn lo i aa pumkhat lomi nih ral an tei ballo.\nSocial media ah cabia a thlah mi vialte zong nih remhdainak lei capar lawng hi i hmaithlak usih. Ahlan i capar thurhnawm vialte cu delete ṭhan ding in kan sawm fawn hna. Kap ṭanh in siloin kaphnih PEACE caah biahla thlak cang usih. Rul Sivai le Thilnu btk caholh thlah hi ngawl cang hram usih tiah sawm buin..Movie: Fb & Social Media nih mipi karlak ah hmuh thiam lo nak le i huat nak, i remh lo nak a chuahpi ning. Abikin Kawlram le Ethiopia ah, By- Saya Rung Kaw\n← Thantlang Nih Tuanbia Roling Tial!\nMitthli le Thisen ah zeidah a manfak deuh? →


Falam Ah Dalan Tumtlangpi Meithal In An Kah, – Chintanbo\nDecember 14, 2021 admin CHINNEWS 0\nChin Ramkulh Falam khuachung Cinmual Sang lakphak-tidawr pakhat ah Dalan minthang U Than Win cu aho si hngalhlo mi hna nih lakphakti a dinlio ah meithal in an kah i a thih le nun a fiang rih lo, tiah theih a si. U Than Win (kum 60 hualham) hi Semaing Zung (Irrigation Department) ah Assistant Engineer a tuanlio mi a si i nihin zaanlei 2:00 tluk lakphakti a dinlio ah aho si hngalhlo mi hna nih meithal zuun 2 in an kah, tiah Zalen nih a tial.\nU Than Win hi ralrin pek aa huah bal mi a si i caan saupi a tlau hnu nizaan naite ah mizapi sin ah a mui aa langhthan mi a si. U Than Win cu lakphakti a dinlio ah azaktang le apaw ah tiin meithal zuun hnih in an kah i kethum-ngei motor (tungbing) in Falam sii-inn ah an tlikpi i atu hi a thih le a nun a fiang rih lo, tiah kan theih.\nMizoram CM nih Chin Ramkulh CM Hlun Salai Lian Luai te a Ton Hna, Mizoram nih Chin Ralzam Pehzul in a Bawmh Lai, Nizaan December 13 ah Mizoram Chief Minister Zoramthanga nih Mizoram ah aa dormi Chin ramkulh Chief Minister hlun Salai Lian Luai le Chin Hluttaw palai pawl ton biaruahnak a ngeih hna, tiah thawng kan theih.\nTonnak hmun ah Zoramthanga nih, Myanmar lei in Mizoram ah a rak i dormi hna pehzul in bawmhnak kan pek hna lai. India Central Cozah nih ralzaam bawmh kong ah direct in aa thlak lo nain Mizoram nih ralzam kan bawmh khawh nakhnga kan hnulei in a kan bawmhchanh ko lai. Myanmar ram zong a rauh hlan ah Democracd lamthluan cung ah kar a hlang tthan lai tiah ka zumh, tiah a chim.


Sagaing Ramthen Kahdohnak Ah PDF Nih SAC Ralhrang 10 leng An Thah Hna - Chin Eleven News\nSagaing ramthen chung pale peng Nwe ing khua pawngah SAC ralhrang le Pale PDDF cu nihin september 21 zinglei suimilam 10;00am hrawngah kaphnih karah kahdohnak a chuak i SAc ralhrang minung 10 leng an thi i tam ngaite hliam an tuar tiah theih a si.\nPale PDF ralkap lei zong kahdohnak hmun ah SAC ralhrang kuan hma minung minung 3 nih an tuar chih ve tiah theih a si. Zahan september 20 zongah Nwe Ing khua ah hin SAC ralhrang minung 50 nih hmun hma an khuar pah in Chin Pyint Kyin khua ah inn 4 mei in an khangh piak hna tiah khuami pakhat nih a chim.\nRelchap:People Defense Force (PDF) hna cu hriamnam pek dingin timhtuahnak kan ngei cuahmah lio, an dihlak in pek dingah cun tlawmpal hngah rih a hau ve tiah NUG cozah Natural and Environment Minister a simi Dr. Toe Khaung ဒေါက်တာတူးခေါင်) a social media ah a langhter.\nRamchung ramleng Myanmar mipi hna nih NUG le CRPH ah an hlutmi tangka cu US Dollar million 17 leng a si cang nain zeihmanh an tuah bal lo tiin phunzainak bia a um pah caah atu bantukin Dr. Toe Khaung nih a social media ah a langhtermi a si.\nDr. Toe Khaung nih cun “Ramchung hmunkip ah a ummi PDF hna caah herhbaumi cu a tam rih ko. Peng pakhat ah meithlai 100 pek ding hmanh in zun 33000 a hau. Atu tiang kan hmuhmi tangka million 17 man kan cawk hmanh ah zun 5000 hrawng lawng a ngah lai, mah nak hmanh in a fak deuh lai” tiah a tial.\nKhatlei ah ralhrang le mipi vengtu ralkap kahdohnak a fak chin lengmang fawn. Chin ramkulh, Kaya ramkulh, Kachin ramkulh, Karen ramkulh, Sagaing le Magway remthen hna ah nifatin kahdohnak a um peng.\nGangaw lei ah cun ralhrang nih misawhsawh thuam he tuahchom meithal i put in mipi vengtu ralkap bantukin an cawlcang lengmang tiah theih a si. NUG Minister Dr. Toe Khaung zong nih mipi vengtu ralkap bantukin a cawlcangmi ralhrang hna kha tha tein i ralring hna u tiah a social media ah a tial chih. Source: BBC Burmese


Tial Thang a Hnakruh Kiakmi a Dam Cang Maw? - THE CHIN EXPRESS\nTial Thang cu February 5 ah aa ṭhua ding si bang, a fans pawl nih theih kan duh bikmi cu “a hnakruh kiakmi kha a dam cang maw?” ti hi si men lai.\nTial Thang a hnakruh kiahmi a hngal lo kan um sual lai, mah kong hi ceih hmasa usih.\nTial Thang cu Malaysia ah South Korea pa he an i ṭhuat lio kha a hnakruh kiah caah ai ngol dengmang.\n“Malaysia ah nai ṭhua lai an ka ti cangka in cinh (training tuah) dingin South Florida um Sanford MMA ah ka kal.\n“Ka cinh zarh 1nak bakah ka hnakruh kiak. Apoi ning cu ka ti i a rannak in X-ray kai thla colh. Na hnakruh le ṭaangruh aa tonnak zawn ‘hnakruh no (cartilage)’ a kiak an ka ti.\nKa zawn hi a kiahnak si, tiin Tial Thang nih a chim lio\n“Aung La nih ‘mah hlan zongah kum 1 chung pei na cinh cang cu, i leet hlah’ aa ka ti. OK, training tuah rih ko usih ka ti.\n“Thongh le chuih le tlaih telh loin ka cinh sawhsawh. Ka tha zor lonak caah a huaha lo tete khi ka tuah sawhsawh. Malaysia kal ding zarh 3 hrawng aa duh ah ‘aa hi cu kai leet hau ko, a faak tuk’ ka ti.\n“Aung La nih ‘nai leet cun ṭhuat zaan ah dam ngai law na ngaichih lai lo maw?’ aa ka ti. ‘Si tak ko, anih cu hi bantukin voi tampi a tong cangmi si caah a hngalh deuh lai’ ka ti.\n“Malaysia cun kan ra. Round 2 kan i ṭhuat lio ah aa ka chuih i ka hnakruh a kiakmi cu a kiak ṭhan. A kiah thawng zong ka theih. Ka hnakruh kiakmi hi vorhlei kam si nain kehlei bakah a fah ka theih. Ka cawl kho huaha ti lo.\n“[Round 2 dih dinh caan ah] ‘ka hngakruh fak tuk’ tiin Aung La ka chimh. ‘Tei na duh maw?’ aa ka ti i ‘duh’ ka ti. ‘A fah zongah ṭhua chih’ aa ka ti. Mah cun ka lungṭhawng tuk ṭhan.\n“Puai dih i ka vun tei bak cu keimah caah siseh, ka chungkhar, ka team le ka ram ca zongah ka lawm tuk. Kaa lawmh tuk ahhin ka lunghno dih,” tiah Tial Thang nih a chim.\nMah tluk a hnakruh kiah le fah buin Tial Thang nih a tei taktak.\nA Dam Cang Maw? February 5 aa ṭhuat tikah a dawn lai maw?\nTial Thang nih, “atu cu a dam dih cikcek cang. Zeihmanh hma ka ngei ti lo. Rawl zong ningcang tein ka ei i ṭhuat ka cinh peng.\n“Kai redi tuk cang. Mah vialte chung ka cinhmi mipi piah hna lai kaa ngaih tuk,” ati.\nCucaah, February 5 aa ṭhuat tik cu phan awk um lo. A fans pawl hnangam tein um ko usih. Mah tikah Tial Thang nih Paul Lumihi a tei lai ti na zum maw? Na ruahning comment ve.\nTial Thang nih, “ka tei lai caah ka lungṭha lo,” ati. Mah kong cu mah hi hmet law rel khawh si.


Ukraine ralkap pa nih Russia tank khamnak caah nunnak pek in hlei ah bomb aa puah | The Chin Express\nUkraine ralkap pa nih Russia tank khamnak caah a nunnak pek in hlei ah bomb aa puah.\nUkraine Ralkap Zung nih, “Kan ralkap Vitaly Skakun nih Kherson region thlanglei um Henichesk hlei ah nunnak pek in bomb aa puah,” tiah thawngthanh.\n“Russia ralkap tank pawl an rat thluahmah caah, Skakun nih namchan in hlei cu a va tlik hnawh i bomb a puah.\nRussia tank pawl khamnak caah nunnak pek in hlei bomb puahtu Ukraine ralkap\n“Hlei cu a hrawh khawh dih, nain a zaam kho manh lo.\n“A ralkap phu nih an chimnak ah, Russia ralkap tank an ratnak lam i hlei bomb ka va puahta lai an kan ti i a va tli.\n“A ralṭhatnak thawngin, kan ral cu sau lakte an i tap, a ralkap phu zong hmun dangah an i ṭhial kho i ral kahnak hmunhma an la kho manh.\n“Ram caah a nunnak aa pemi upatnak laksawng sangbik kan pek lai.\n“Ram chuttu Russia pawl nih thei uh, kan in khangh viar hna lai! Kan in kah peng hna lai, kan thih hlan lo. Kan nun chung paoh kan in doh peng hna lai (a sung kan khan bal lai lo)!,” ati.\nAtu cu Russia ralkap tank pawl Ukraine khualipi Kyiv an lut kho cang.\nA zaam duh bak lomi Judah miphun a simi Ukraine President Volodymyr Zelensky nih, “Kyiv khuami vialte datsi bomb i ser ulaw a kan ramhtu doh cio uh,” tiin a sawm hna.\nUkraine President nih nizaan tihni ahkhan EU hruaitu pawl he online meeting an tuah lio ah “Atu hi ka nun lio a donghnak bik nan ka hmuh asi kho men, hnu nan ka hmuh ṭhan tik cu ka ruak asi te men lai…,” tiah US le NATO nih ralkap in an bawmh duh lomi a lungfahnak le zaam loin thih tiang a ram ven aa timhnak kong a chim.\nMah lio cun, Russia President Vladimir Putin nih, “Ukraine ralkap pawl nih Pu Zelensky hi pawnchuah ulaw nan ram uknak la uh…,” tiin a forh hna.\nRussia nih Ukraine khualipi Kyiv ah a ummi Ukraine rampumpi cozah hruaitu pawl hi tlaih silole thah viar hna in Ukraine ram lak a timh. Nain a lak hnu ah dengteo in Russia ram ah ser loin amah nih a ukmi minung pawl kha cozah a ṭuanter hna lai i cutin amah nih puanzar phen in a uk lai, tiah zumh asi.\nUS ralkap reng sang pawl nih, “Russia nih aa tinh ning tluk rang in Kyiv a luhhnawh kho lo, a ruahning nakin aa harh deuh,” an ti.\nHmasa thawngpangVawlei mirumbik Pu Elon Musk nih Russia tukmi Ukraine ah cutuh internet a pek\nHnu thawngpangUS le NATO nih Ukraine sinah ral tuknak vanlawng kuat an timh


US Covid-19 Update: 04/11//2020 Ah Vawlei Cung Dirhmun Le US Dirhmun – Chin 11 News\nUS Covid-19 Update: 04/11//2020 Ah Vawlei Cung Dirhmun Le US Dirhmun\nPosted By: Chin News April 11, 2020\nHmaizarh April 14 ni khi asang bikmi peak kan phan lai tiah White House coronavirus task force nih an ruahdamh nain US mipi nih social distancing tha tein an zulh caah peak date kha an thlen i tuchun hi a sang bikmi peak date kha a si. Hmaizarh lei cu a thimi, a zawmi an zor lei an pamh cang lai tinak a si.\nVawleicung ah zawtnak ngeimi tam bik cu US a si. A zual bikmi khua cu New York a si i, minung ah 8744 an thi. Nizan lawngah New York khua ah minung 1677 an thi. Nizan kha nikhat chungah a thimi an tam bik ni a si.\nMizaw zohkhentu hna doctor le nurse pawl hi atu lio ahcun ralkap nak in bochan deuhmi an si. US mipi himnak caah ral a tumi an si. US rampi chung a zawmi le a thimi, 50% cu New York khuami an si. New York hi vawleicung khualtlawng a tam biknak khua a si caah a zual khunnak a si an ti. Covid-19 ruangah US ah rian ngei lomi million 17 renglo an si cang. A thimi tam bikmi ram cu US, pahnih nak Italy pathumnak ah Spian, palinak ah France a si. A rauh hlan ah US nih a lonh dih te hna lai tiah ruah a si.


Kawl ralkap hriam a bawmmi Company 6 Britain nih phihkharnak a tuah – THE CHINLAND POST\nKawl ralkap hriam a bawmmi Company 6 Britain nih phihkharnak a tuah\nThe Chinland Post | 2022 June 17 – Kawl ralkap ralruknak thilrii a bawmtu Russia company 3 le Myanmar company 3 cu Britain nih June 16 ah phihkharnak a tuah.\nMyanmar company a simi Synpex Shwe, Myanmar New Era Trading, Sky Aviator le Russia company a simi Ural Avia, Sins Avia Trading House le JSC Gorizont company hna cu sipuazi lei phihkharnak Britain nih a tuah.\n2021 February in SAC nih hramhram in uknak a lak hnu ah, Myanmar ram ah inn le lo a zaamtak mi sing 7 deng an um tiah UN nih report an chuah hnu ni tlawmpal ah a tu bantuk in phihkharnak a chuah ṭhan hi a si.\nTlangcung hmunhma ah inn le lo a ngei lomi a tam deuh cu vanlei kahdohnak ruangah a si tiah theih a si.\nMyanmar New Era Trading hi Russia ser Mi-17 helicopter thilrii pawl a cawkpiaktu company a si i Sky Aviator hi SAC nih hramhram in uknak a lak hnu ah Russia le Ukraine raltuknak hriam pawl caah broker (puai-sa) a ṭuanpiaktu company a si.\nSynpex Shwe company nih hramhram in uknak lak a si hnu thok in Sins Avia Trading House in Kawl ralkap caah helicopter thilrii pawl a lakpiak i Singapore zongah zung an ngei.\nBritain cozah nih phihkharnak a tuahmi cungah Burma Campaign Uk phu le Kawl ralkap he rian a ṭuanṭimi sipuazi rianngeitu pawl a phuangtu phu Justice for Myanmar phu nih a cohlan i phihkharnak tuah chap ding in forhfialnak zong an tuah.\nPrevious Chin ramkulh ah tanghra awngmi 605 an si\nNext Pharuso peng, Dawhekhu khua biakinn khanghpiak a si


US Laipa Nih Pu Trump Hi Thongthlak A Si Te Lai Nak Kong Fiang Taktak In A Langhter, 60% Cu A Fiang Bak – Chin 11 News\nUS Laipa Nih Pu Trump Hi Thongthlak A Si Te Lai Nak Kong Fiang Taktak In A Langhter, 60% Cu A Fiang Bak\nTrump hi ai din tikah thong a tla te lai lo, ka timi kha kailet, 60% tluk in thong hi a tla hrimhrim lai tiah kailet than: Zeiruang ah?\nTrump 2020 election a sunghnak a ruang bik cu COVID-19 ruang ah asi tiah ruah cio asi i The New York Times zong nih election ni i Trump duhlotu hna vote thlatu biahalnak a tuahmi ah Trump an duhlonak a ruang bik cu COVID-19 kong ah asi tiah an ti dih hna. Asinain kap khat lein kei nih ka hmuh ve ning ahcun Trump a sunghnak a ruang bik cu a tuah lo dingmi a tuah tuk, a chim lo dingmi a chim tuk ruang ah asi tiin ka hmuh.\nKum 2016 election ah Russia bawmhnak kong i tazacuainak kha a palh lo caah a awn asi lo, senate ah majority GOP an si caah an hum zual caah asi deuh. Cun Ukraine bawmh halnak he, tax kong siseh, nu ningcangloin a tuahmi minung 26 nih tazacuaimi kong ah siseh, a chungkhar nih president a si ruang i cozah tangka ningcang loin an hman mi kong ah siseh, Kum 2020 election i ningcang lo tukin teinak a hmuh than nak dingah hranhram loin states cozah a hnek mi le lih tawn cawp in buaibainak a siammi vialte siseh, US democracy muisam a chiatchuah ter viar cangmi zong hi president elected Joe Biden nih a ngeih thiam te ko lai mitha asi i ka ti ko kha kai let than. Aruang cu a cunglei in ka chim na cha in a tuah lo dingmi tamtuk a tuah cangmi lawng cu ai za ti lo i a caah zeihmanh santlaihnak a ngei lomi Biden fapa bak a taxes kongah a dothlat colh. Biden fapa nih cun ka diklonak aum lo a ti i raltha tein ka dir ngam ati. Trump nih hin a tuah ding asi lo, rian ngeitu an um ko, Biden nih a ngeih thiam khawh lo nak ding a tuah lo dingmi sual palhnak faktuk in Biden nih ngeihthiam awk tha loin ai tuah, tiah ka hmuh caah thong a tla hrimhrim te lai ti hi ka zumh ko cang hi. Senate an control khawh le bang ahhin cun thil tampi kan ruah lo pipi in an hung pawt lulh te ko lai!\nKum 2022 chungah Trump hi thong a tla hrimhrim lai tiah ka zumh, a ruang cu a tuah lo dingmi tamtuk a tuahmi nih ngeihthiam khawh lo dingin amah le amah ai tuah. President hlun thongtlaknak ding ah le sual phawt nak dingah a biapi bikmi cu a vun chawngtu president thar ngeihthiamnak hi a si tawn, asinain Trump nih Biden sinah ngeihthiam khawh lo dingin sual nak a tuah tiah ka hmuh. Cuhlan ka bia chimmi cu a palh bal lo tuhi teh zeidah kan lawh lai kan zoh cio lai cu.


CDF-Lautu Ralkap Training Tuahnak – Onlinenungak\nCDF-Lautu Ralkap Training Tuahnak\nCDF-Lautu ralkap an cawlcanghning hi zoh tikah uar an um kho taktak khi si. Ngol lo tein training an tuah khawh caah upatnak pek awk an i tlak tuk. Lungthin thawngin dothlennak kan tuah vima ahcun ral kan tei colh ko lai.\nCDF-Lautu nan ram le miphun caah nan i zuamnak le zaanghlei nan cawinak hi a sunglawi tuk. Bawipa nih ral kan tei tiang in velveng peng hna seh. Nan i zuamnak cungah kan ram le kan miphun hrim nih teinak kan hmuh ko lai.\nChinmi phun dihlak lungrual in zaanghlei cawi tthan cio hna u sih, lungrual hi ral kan teinak lam a kan hmuhsaktu a si. Cucaah, a tu caan hi lungrual caan le tanti caan a si caah lungkhat in raldo ti hna u sih, kan tei hrimhrim lai, teinak kan hmuhnak ni a nai tuk cang. Na thazaang van chuah deuh rih ko. Kan tei hrimhrim lai. Crd;\n“Naihrawng i kan theih cio mi bia le thawngpaang hi a dik ko lai tiah ka zumh caah zapi hmuhkhawh dingin ka post ngamnak a si. A min cun CDF ah a luut mi an tam leengluang e an ti.CDF,peng le tlang le khuakip cio in an ngeih cio hna i,mino tampi zong miphun le ram chanh duhnak thinlung he an luut thluahmah ti a si.\nAsinain,thawng kan theih tthan mi cu,cunglei in, Cuka ahcun raltuk ding tiah an hautu hna nih an ti hna i,cu zat cu kalding tiah an hruaitu nih an thim hna ah hin,kei cu,ka paw a nuam pah lo,kei cu ka cumpi tuk,kei cu ka taksa um a nuam pah lo le nidang ah,tiin pheetsawtnak bia lawng an chim i,minung 200 ah hin ral a do ngam ding taktak hi 50 tluk lawng an um lai ti a si.\nHibantuk in raltuk ngamh taktak ttunglo ahcun,na hawi le caah thachiattertu pakhat na si pinah ,nan tlang mi ca le kan miphun caah cawmhar le na Unifrom cawknak lam ah tangka tampi an dih i,kir ziar law nan khua ah na chungkhar kha ttha tein rian bawm hna law,cu na ttuan mi chung tu in miphun caah ngamh takin a ttuan mi kha thazaang pee hna law a ttha deuh hnga lo maw,an ti.” Credit-Tin Duh Thang


Palik Le Ralkap Nih Bible Sianginn Siahngakchia Tiang An Luh Hnawh Cang Hna. – The Chinlung Post\nZantim khuamang ah Bible sianginn siangngakchia pawl zong Ralkap nih an luh hnawh ve cang hna. Nihin March 14,2021 zinglei suimilam 2:00 hrawng ah khan Kachin ram khuahlipi Myitkyina Bible sianginn pakhat KTCS ah Ralkap le Palik pawl an phan than. An thilri pakhat hnu pakhat in an check dih.\nAnmah nih cun Ehh-sa-zin kan check lai tiah an ti nain sianginn chung an luh hnu ah siangngakchia min cazin an zohfel dih. An thil vialte le an Bag hme tete tiang in an check piak dih hna. Caan sau ngai an um hnu ah an kir than. Siangngakchia min list le zeimaw cazin pawl zong an I kalpi ti si.\nRELCHAP : Yangon-Mandalay Highway Lampi Ah Motor Accident In Minung 3 An Thi :2021 March 14 zaantim 12:40am hrawngah Yangon-Mandalay Highway Lampi Mengtung 170/7 ah Motor Accident a chuak timi thawng an theih caah Thargara Highway Lampi Meithat riantuantu le mibawmchantu dang hna nih an kal hnawh hna i, an bawmhchanh hna tiah theih a si.\nAccident a tong mi Motor hi pa 18 le nu 3 nih an i cit mi Motor a si. Motor ai cit mi dihlak ah Minung 21 an si. Pa 10 le nu 1 hi hliamhma an tuar nain, thinphang dirhmun an si lo. Pa 3 belte cu Accident an tonnak hmun ah an nunnak a liam i, Sua Siizung ah an kalpi hna. minung 21 chungah Pa 5 le nu 2 cu hliamhma zeihmanh an pu lo tiah theih a si.


Kum 62 Nu upa Ralhrang Min Min Soe nih a tlaihhrem – Buanchukcho\nNovember 10, 2021 admin RAMCHUNG THAWNG 0\nShan Ramkulh Chaklei Kutkai (Kuatkhine) Peng Namtphalone khuami kum 62 tluk Nu upa pakhat cu Pekhon (Phekhung) ralkap No.336 in Min Min Soe nih a tlaihhrem, tiah theih a si. Facang le Kawm (Fangvoi) duum ah nu pahnih an kal i pakhat hi vok rawl a kawl kar ah Min Min Soe nih cun meh kan hal tiin a va kalhnawh i a tlaihhrem hi a si.\n“Thil adik ning in dantatpiak ding ah an ralbawi zong minung pakhat nih a va ton. Ralbawipa nih ngaihthiam a rak hal. I remthat ding in a rak nawl nain sualtuahtu hrimhrim dantatpiak ding hi a va chim ve,” tiah khuami pakhat nih a chim\n“Atulio boruak ruang ah tazacuai nakding lam a har caah mizapi hmai i sualtuahtu nih a nawl lo ahcun Nu Covo kan ngeih mi zeirel lo a si pin ah Nu kan himlonak a lang chinchin i thinphang ngaingai a si,” tiah nu pakhat nih a chim fawn.\nAluancia June 10 lio zong ah Phungkinu kum 14 tluk cu Ralhrang pakhat nih a rak tlaihhrem i nihin tiang sualphawtnak tuah le dantat a um rih lo.#Crd ရွှေဖီမြေ-KTM #PhotoReuters. The Hakha Times\nKNDF nih ralzaam hna sin ah minung hawi zawnruahnak rian an tuan


Kalaymyo ah tlaih a tong mi Ko Min Min cu suimilam 24 chung ah a nunnak a liam. – Hakha Cherry\nKalaymyo ah tlaih a tong mi Ko Min Min cu suimilam 24 chung ah a nunnak a liam..A tak pum ah fak ngai in hrem nak zong hmuh a si…\nChungkhar sin ah a rak phan than mi Ko Min Min ruak cu fak tuk in hrem nak hma a tak pum ah hmuh a si tiah chung khar nih an chim.\nKo Min Min ruak a keng lei ah hrem nak hma hña le , a thi chuah nak zong a pit rih lo ban tuk in cun nam zong in hmuah a si nak hma hña zong hmuh a si.\nSagiang ramthen , Kalaymyo , Myota veng (စိတ်ထားမဏ္ဍိုင်) cycle siam nak dawr in Ko Min Min cu May 24 chun hnu hrawng ah rallokap phu hna nih tlaih in, ni hin May 25 zing lei ah cun a ruak lak ding in chungkhar sin ah thawng an thanh .\nNunnak a liam mi Ko Min Min hi a nu pi he fanu pahnih ngei mi a si .25May,2021\nKhit Thit Media The Chin Post


” The Final Crusade” Tiah Tlangtar In Pu Tawk Cung Nih A Ttial Mi Hi ATlamtling Ngaingai – Onlinenungak\n” Tha Final Crusade”\nMarch 31, 2021 ah LUMIO KYI ah aa ruatmi miphun le LU-NE SUH tiah thlanglamh zungzalmi Ethnic ( Kawlram Map Hriangkil pawl) karlak ah biachahnak le biahrennak an ngeih dingmi hi..Anak le Araang an langhter lawlaw cang lai. Cucu rak kan bawm hmasa ulaw cucun a hnu ah nan duhmi kan in tuahpiak ve TE hna LAI ..timi TE LAI biafang tlangcungmi nih kan huam ti lo ti a si. Anak a si le anak lawlaw araan a si le araang lawlaw ti a si cang. LUMIO KYI zong an lu an i kheuh cang.\nTHE LAST CRUSADE a si.\nNOTE: Ethnic/ ṬAING YIN TAA ( MMR ram Map Hriangkil pawl) cu atu te hin kan MEI INN ZINAAN kan i rawn ṭhipṭhep cia a herh ruangah,Chin zong nih ENSF ( Emergency National Security Fund) Committee nih an kan hruainak ahhin $$$$$ tampi rawn cio colh ding cu Tuanbia nih rian a kan khinhmi a si. Miphun ningpi in Raldoh le Ralthawh a herh lio caan ah aa tel khomi dirhmun kan si khawh hi PATHIAN thangṭhat ding kan si.Urgent a si.\n** US ah khin War Time lioah President ṭuannak chance a ngeimi hna pawl khi PATHIAN Thluachuah aco mi ah an ruah hna**\n** Urgent le Important thleidan thiamnak thluak ngeih kan hau**\nRelchap: An Ngamh Ti Lo: Tatmadaw Ni Tuah Ding Mi Cu Leet A Si


Hakha College Le GTI Hi Kan Ngaktahter Sual Maw? – THE CHINLAND POST\nHakha College Le GTI Hi Kan Ngaktahter Sual Maw?\nLai phungtluk le nunphung ah ngaktah a simi fanu/pa cu khua-awng an tong lo. An si a fak, hawi dang tluk in an thangcho kho lo. Ngaktah si cu a har tuk, a fak tuk fawn. Minung cu chim lo, saram hmanh ngaktah a simi cu an than ding tluk in an thang lo. Chin ramkulh, Hakha ah a ummi Hakha College le GTI (Government Technological Institute) sianghleirun a dirhmun, a sining le Chin mizapi nih kan conghhramh ning zoh tik ah nung nain ngaktah kan siter sual maw? Kan ngeih cia mi sianginn man ngei tein hman thiam maw a biapi deuh, thil dang hal chap lengmang dah?\nKan hngalh cio bang in a tawinak tein kan chim si cun “Ngaktah” cu nu le pa a ngei ti lomi asiloah nu le pa nih thih taakmi fanu/fapa khi chim duhmi a si. Cun, nu le pa i then ruang le pasal dang le nupi dang ngeih taak in anmah lawng tanhtaakmi fanu/pa zong khi ngaktah fa ti khawh an si. Nu le pa thih ruang ah ngaktah si cu minung nih hrial\nkhawh lo mi a si. Sihmanhsehlaw nu le pa nun ko bu in ngaktah si cu a fak khun. Hakha College kan ngeih hlan ah Chin miphun le Hakha khuanu/pa nih Hakha ah private college le university sak tiang timhtuahnak kan ngei. Zei ruang ah ti ah cun cozah nih Chinram le Chin miphun caah college le university a kan pek lo caah a si. Cozah sin ah hal lengmang a si nain an kan pe duh lo. Thlanglei Chinram caah Pakokku University, Chaklei Chinram caah Kalay University kan in pek hna tiah bianek in an kan lehsawh men. A si ah cun Private College le University hmanh sak le dirh aa timmi nih atu kan ngeih ciami Hakha College le GTI sianhleirun hi zeitluk in dah Chin mizapi asiloah Hakha mizapi nih kan zohkhenh i kan dirkamh? Hihi ruah ngaingai a hau.\nHakha College le GTI sianghleirun cu cozah nih a dirh mi a si caah a herhbau mi poh a tuah dih awk le a tlamtlinter awk a si. Sianginn nih a herh mi, siangngakchia nih an herh mi, siangcachimtu le riantuantu (staff) nih an herhbau mi, cacawnnak thilri le thutdirnak inn (building) kong tiang cozah nih tuanvo a ngeih, cozah cung ah aa hngat. Amah\nbelte, Hakha College le GTI sianghleirun a that nakding le Chin mino nih kan i thathnempi mi sianginn tha a si khawh nakding ah cun Hakha mizapi zong tuanvo nganpi kan ngei ve. Atu cu Education College (,181,9“-9) zong kan hun ngei chap than cang. Tukum in sak an thawk i hmaikum cun hun le hman khawh a si cang lai. Chin mizapi thathnemnak a kan petu le sianghleirun tha a si khawh nakding ah Hakha mizapi zong tuanvo nganpi kan ngei ve. Hakha College le GTI sianginn hi Hakha mizapi nih zeitluk in dah kan dawt i kan dirkamh? Kanmah ngeih mi sianginn ah ruah in kan daw lo tiah ka ruah. College le sianginn kan hmuh hlan cun heh-chet kan cawlcang nain kan hmuh hnu cun a zeipoh cozah rian le tuanvo ah kan chiah dih. Sianginn hun a si hnu ah sianginn caah Hakha khuanu/pa nih kan chimrelpiak mi, kan zohfel mi, thiltha kan tuahpiak mi a um lo ti tluk a si. Cu nih a langhter mi cu\nHakha college le GTI sianginn cu a ngeitu mizapi nih zohkhenh le hramh a tong lo ti a si ko lo maw?\nA ngei mi mizapi nih kan cawm lo, kan hramh lo, kan zohkhenh lo cun ngaktah fa kan siter bia a si ko hnga lo maw?\nCollege Tha Siter Hmasa A Herh Atu ah Hakha mizapi nih cozah sin ah Computer University le Technological University kan hal. Cucu thiltha a si, kan herhmi zong a si. Amah belte, atu kan sining le dirhmun ah Computer University le Technological University hmuh hmasa maw a biapi deuh, kan ngeihciami college cawisan le i thathnempi dah? timi hi fak deuh in ruah kan hau. Computer University le Technological University hmuh nakin kan ngeih cia mi Hakha college le GTI tu hi sianginn tha siter hmasa a herh deuh. Kan i thathnempi mi le college tha a si khawh lo cun zeidah san a tlai, University ngeih zong ah man ngeihter lo a fawite ve. College tha le sianginn tha a si cun Chin mino tampi fimnak ti-um a zawi khotu siangngakchia tha an chuak lai. Cucu, Chin miphun le Chinram nih a duhpiak mi le a herh mi a si.\nCozah Lawng Kan Rinh Sual Hna Maw?\nKawlram chung college le University sak poh ah hin a hnu bik college le university sak ning (design) in sak cio dih ding ti mi policy a um. Asinain Hakha College cu, cu bantuk muisam le design tha in sak cu chim hlah, zung khaan le cacawnnak khaan pawl hmanh khi luhchuahnak innka pakhat lawng a um. Khikhi inn satu nih a fawirannak le eihmuar duhnak he an sak bia a si. Hihi cozah le Hakha khuanu/pa nih an rak zohfel lo, an daithlanh. Cozah rian lawng a si tiah an ruahpalh sual ruang ah a si kho. Kanmah ta a si, kan sianginn a si kan tiah kan dawt taktak le kan zohfel cio a herh.\nMah tangka tampi dih in private college hmanh sak aa timmi kan si caah nihin thawk cun kan ngeihmi college le sianghleirun hi kanmah ta bantuk in kan dawt, kan kilven le kan conghhramh a herh. Cozah tuahmi lawng rinh lo in Hakha mizapi nih College in degree college a ngahnak tiang, degree college in university dirhmun a phanh tiang mizapi hrimhrim nih kan i zuam le kan cawisan a hau ve. Cun, GTI zong hi Technological University dirhmun a phanh tiang kan cawisan a herh ve. Cozah lawng kan rinh hna si cun, a that ding tluk in a that lai lo pin ah a hlei in a khul zong a nuar tuk fawn lai. Cucaah, Hakha mizapi nih kanmah thil zoh le ngeihmi bantuk in kan dawt ding tuanvo nganpi kan ngei.\nKanmah (mizapi) nih kan dawt lo cun ahohmanh nih an rak kan dawtpiak lai lo. Siangcachimtu Le Siangngakchia Ngamter An Herh A luancia caan in nihin tiang siangcachimtu saya/ mah le siibawite tampi zeiruangahdah Laitlang ah riantuan ding in tuanvo pek an si ko nain an kan zaam taak lengmang? An umthutnak, inn (tuarter), ti le mei le zunput a that lo ruang ah tampi aa tel kho. Khuami le upa nih hmurka thlum in chawnhbiak lo ruang le an herhmi chimrelnak kan tuahpiak hna lo ruang zong ah aa tel tiah ka ruah. Cu ruang ah an thla a tla lo, an umsia a rem lo, an i nuam lo. Cu tikah an kir thannak le an kan zaam taak lengmangnak hi a si. Cuti an zaam ruang le an kir ruang ah fimcawnnaklei in siseh, ngandamnaklei zong ah tampi sunghnak kan tuar. Fim le thiam ding tluk in siangngakchia ca an thiam ti lo. Mizaw, a can hmaan tein thlop khawh ding mi le a dam ko ding mi zong tampi an thi.\nCu bantuk in Hakha College, GTI le Education College ah khual a rami siangcachimtu saya/mah le siangngakchia hna an thutsia a rem nakding le Hakha ah an ngam nakding hi Hakha mizapi cung ah tampi aa hngat. College lawng si lo in Laitlang sianginn kip le sii-inn kip riantuantu saya/mah le siangngakchia vialte zong an thutsia le an riantuatning siaremter a herh. Cucu cozah rian lawng a si lo, khuami le mizapi kan rian a si ve. Cacawnnak, saya/mah umnak, siangngakchia umnak tibantuk (tuarter), sianginn lam le sul, dinti le zunput zong hi cozah lawng rinh lo in Hakha mizapi zong nih a lamkip in hmalaknak tuah le cawlcangh a herh. Sianginn le siangngakchia nih an herhvmi a tlamtlin khawh nakding ah cozah sin ah nu le pa zong nih halpiak, chimhpiak (lobby) a hau. Khuakip le pengkip siangcachimtu saya/mahte si hna seh, Hakha College le GTI ah siangcachimtu saya/mah hna an thutdirning sia a rem i an i nuamh a si cun Hakha (Laitlang) tlaihchannak an ngei lai. An kir in an zaam ti lai lo. Cu tik ah siangngakchia cung zong ah dawtnak ngei bu le thatho ngai in ca an chimh khawh hna lai. Cu ti an chimh hna ahcun siangngakchia ca an thiam lai, an thangcho lai. An herhmi le an duhmi kan tuahpiak khawh hna lo hmanh ah tuanvo ngeitu sin ah kan chimpiak hna a herh. Cu bantuk in khual in a ra mi siangngakchia zong tawlrelpiak an hau ve. An thutsia a rem lo i an i nuamh lo cun kan college le kan sianginn ah kai huam ti lo in an i phuak kho. Ramkulh le ramthen dang zong nih rak kai duh awktlak mi college siter a herh. Cucu, cozah rian lawng a si lo, kan khua le ram i an ngam nakding le an tlaihchan nakding ahcun khuami le mizapi cung zong ah tampi aa hngat. Cu vialte cu nihin Chin mizapi le Hakha mizapi nih kan tuah khawh rih lo mi a si.\nHakha College le GTI hi bochan awk a tlakmi le kai hnawh awk a tlakmi sianginn tha siter kan herh. Siangcachimtu hna an thutsia remter a herh. Hakha um an tlaihchan nakding, dawtnak thinlung taktak he rian an tuan i ca an chimh khawh nakding Hakha mizapi (khuanu/pa) nih tuammawi asiloah lemsoi zia kan thiam hna a herh. An herhmi tuahpiak le cozah sin zong ah chimrelpiak ve a herh. Cu bantuk in siangngakchia hna zong nih Hakha ah college kai an tlaihchan i siaremte le lungtho tein ca an cawn i fimthiamnak an kawl khawh nakding zong tawlrelpiak an hau ve. Chin ram le Laitlang ah zei bantuk rian a tuanmi poh an ngamnak ding zitmawi kan thiam hna a biapi tuk. Kan ngeihmi sianginn le college hmanh tlamtling tein aa tawlrel dih hlan le kan i thathnempi hlan ah sianginn cawisan le university hal colh tibantuk in thanchonak a donh theu. Kan sining he aa tlak tu in sersiam le cawisan tu hi kan herh deuhmi a si. Cozah lawng rinh in kanmah kan cawlcangh ve lo si cun Hakha College le GTI hi Chin mizapi caah man a ngei mi sianginn tha taktak a si kho lai lo. Cucaah, Pa hmei fa, nuhmei fa le ngaktah fa siter ti lo in dawtu, hraamtu le zohkhentu nu le pa a ngei mi “College le Sianginn Tha” siter cang usih. Kan ngeihchunmi sianginn le college nih ram le miphun a sersiam khotu, a cawisangtu seino rual fidi ceu tampi chuahter hram seh.\nPrevious Gospel for Asia Football Club President Rev. Thawng Tha Thang NC @TT he tonbiaruahnak\nNext Laica Cawnnak Cauk A Tuahtu Dr. Sang Hlei He Biaruahnak


Chin cozah nih Falam peng Bualpi khua ah 2017 lioah inn tam lakte an rak ṭheh, 2019 ah Hakha zong ah an rak ṭheh rih natein Hmawngtlang mipi a ti i lam an cawh ngam lo – Thechinlungnews\nChin cozah nih Falam peng Bualpi khua ah 2017 lioah inn tam lakte an rak ṭheh, 2019 ah Hakha zong ah an rak ṭheh rih natein Hmawngtlang mipi a ti i lam an cawh ngam lo\n‘Chin Ramkulh Cozah Lamsuul lei Minister hruainak in Hmawngtlang khua thlang ah lam (Pa-la-ka lamthing) lam a thar in cawh than ding mi cu May 5 ah Lan-thu 10 nih cawh an timh i Hmawngtlang khuami nih cawh lo ding in an kham hna,’ Chinmipi nih an comment mi pawl cu ningzatbak si\nChin cozah nih Falam peng Bualpi khua ah 2017 lioah inn tam lakte an rak ṭheh, 2019 ah Hakha zong ah an rak ṭheh rih. Cucu mi tam deuh caah a herh an ti caah a si. Atu lam zong cu Survey an tuah tikah minung pawcawmnak a hnursuan ding a um lo ti a si. Budget zong tlamtling tein chiahpiak a si cang fawn. Zophei cheukhat, Lautu, Mara, le Zotung hna caah a ṭhahnem ding lam a si i hmaichan tiang caah a ṭha tuk hnga ding a si komi cu ziah cawh hlah uh tiah an kham khawh hna hnga aw!\nChin cozah leadership thiam lo lawng si ko hih, cozah thanchonak tuah ding hna mah ti men i ititer hna cu. Chin Cozah santlaihlo bak si ko. Hi bantuk hna hi cu ningzak zong si.\nZa pi lam a si mi hi ban tuk thil an tuah .mi hi ziah a cozah khuai ka dah an zam dih inn le khua hmanh a hrawk tu cozah NLD khuai kaa an um . thong thlak vial hna seh. an thlak lo le Zophei. Lautu Mara an mah pawl nih tuan vo laa hna seh an lawr tuk cg\nInn sak cia mi hmanh pei an ṭheh hrawh piak hna kha, Lam cu an tuah khawh tham ah a tam lei a ṭha ko cuh teh. Co hna sehlaw si ko cu teh.Chin cozah pi nih bia chahnak tuah cia mi hna khua pakhat nih hrawnh phung silo. Hmawngtlang khuami zong thuk deuh le kau deuh in khua ruat than tuah uh.Chinram pi ca in khua hi kan ruah hau.\nKan cozah santlai lo asi ti ka ruah, Hmawngtlang khua mi hna he tha te in, chim ti hna seh law chawh ding asi ko, cu ti an duh lo ahcun ruahawk cu aum ngai hnga.\nBe the first to comment on "Chin cozah nih Falam peng Bualpi khua ah 2017 lioah inn tam lakte an rak ṭheh, 2019 ah Hakha zong ah an rak ṭheh rih natein Hmawngtlang mipi a ti i lam an cawh ngam lo"


LAITLANG AH NLD NIH AN TEINAK ARUANG THEIH A SI CANG – The Chinlung Post\nChinram thimnak ah NLD nih teinak an hmuhnak aruang bik hi tampi chim ding a um lo, Afawinak cun thilsining zeihmanh nupa hna nih an theih lo ruangah asi. Ralkap uknak nih kan ram Chinram cu faktuk in aden i, khuanu khuapa vialte hna cu lungmit in kan um dih hna. Asinain caan a vun i thleng i, NLD nih chan ahcun ralkap pennak cu avun lo.\nRalkap uknak kan vun ti tikah azeidang siloin khuakip ah ralkap an tlung tilo, ralkap kuli phurh a um ti lo, ralkap ruangah thongthlak le tleih khih cun hrem le velh a um tilo. Cutikah khuanu khuapa hna cu lawmhnak in an khat i, NLD ah an thinlung an ruahnak vialte an bungh dih cikcek, tulio lailei kan nu le kanpa tthenkhat cu NLD vun ti ahcun alam bak in an lam.\nAzeidang an ruahmi a um lo, ralkap hrem le kuli phurh kan luat ahcun azako timi khi an tuak khawhmi asi. Chinram NLD nih zeidah an tuah khawhmi aum timi an thei kho ti lo. Chin miphun nih zeidah kan harh timi zong an thei kho tilo. Lam le sul zong hi NLD thawngin an ti dih. Chinram budget vialte zong NLD thawngin an ti dih. Cozah lei bawmhnak vialte zong NLD an ti dih.\nKhuanu khuapa pi le pu afawinak in kum 40 cunglei minung vun zoh tikah Chinram chungah cun zakhat ah minung 80 hi cu NLD adirkamh mi lawngte an si. Atangmi 20 hmanh hi thilsining atheimi khuapi ah a ummi cathiam, nifatin ca arel lengmang mi khi an si. Abik in khuate hrimhrim ahcun zakhat ah sawmkua le pakua hi NLD adirkamh mi lawngte an si hna.\nAruang cu khuate lei ahcun nifatin zeihmanh thawngpang an theih mi le an relmi a um lo tikah ralkap kuli phorh in akan luattertu cu NLD an si tiah an au dih. Kannu kanpa hna nih an dirkamhmi NLD cu cunglei lutlai NLD khi an si. Sihmanhsehlaw cunglei le Chinram NLD khi an thleidang kho lo. CHinram NLD nih zeidah kan miphun le ram caah timhtuahnak an ngeih timi khi an ruat kho tilo.\nCubantuk thinglung apu cangmi kan pi le kanpu abik in khuate lei a ummi hna cu an i fiang khawhnak dingah biatak tein zuamcawhtu party hna nih an i zuam ahau. Cu lo ahcun NLD ti peng an si ko lai. Tutan thimnak zong thatein vuntuak tikah NLD asimi paoh cu an dingfel maw timi zong ruat loin NLD ah vote an thlak dih ko. An lung an i thlen hlan lo paoh cu CHinram chungah NLD nih teinak an hmuh peng ko lai.\nTutan thimnak zongah a cung kan chim cang bangin an thinlung ah NLD ti lawngte asi caah, zakhat ah zakhat in vote an pek dih. NLD ah vote athla tammi hi kumkhua in vuntuak ahcun mino an umtuk lo, kum a upa deuh cangmi khi an si. Abik in khuate lei ahcun kum aupa deuh cangmi hna nih cun NLD lawngte ah vote an pek tiah theih asi. Cucaah NLD nih teinak an hmuhnak aruang bik cu thilsining zapi nih kan i fian lo caah asi ko. Pumpak ka hmuhning asi. Credit: VTT


A TTHAWNGTUK MI ZAWTNAK KAWLRAM A PHAN VE CANG – The Chinlung Post\nJune 17, 2021 admin Kawlram 0\nRalrin tein um cio hna usih. Fawite in thihnak a chuahtertu Kawlram ah covid zawtnak atthawngmi phun an hmuh. Covid sawhsawh asi lo i, mipi caah thihnak fawitein a chuahtertu covid a tthawngmi phun hmuh a si caah mipi hna cu ralrin tein um uh tiah Ministry of Health& Sports Department nih thanhnak an tuah. Covid sawhsawh nak in a tthawng deuh mi hi kawlram chungah minung 11 an ngei cang.\nCu hna cu Mandalay ah minung pali, Myeih township ah minung pathum cun Tamu township ah minung pahnih, Yangon in ramdang a ummi sin in minung pakhat le Kalaymyo township ah minung pakhat an si tiah MRTV nih thanhnak a tuah. A phun aa dang ngaimi zawtnak an hmuhmi hi Alpha, Delta le Kappa hna an si i, hi zawtnak rai an hmuh cang ram hna cu a tanglei bantuk in an si.\nIndia le France, Germany le Ireland, Switzerland le US hna ah hmuh a si cang. Covid zawtnak a chuak thar mi hi a karh zong a rang tuk mi a si i, fawitein thihnak tiang a chuak tiah WHO nih cun an chim. Hi konghe pehtlaiin kawlram chungah covid zawtnak angeimi hi an tam chin lengmang aliamcia suimilam 24 chungah minung 225 an hmuh i, a tu hi covid zawtnak in kawlram ah a zawmi hi minung 146000 renglo an si cang. Hi chungah minung 133000 renglo an dam cang i, covid in a thimmi hi minung 3248 an si tiah an langhter.\nThawngpang dang:Ralhrang kawlral nih rian an khinh mi lunglawm tein a ttuan mi hna cu thah thluahmah an si cang. Tutan zong ah Kyaut Tan township ah ralkap lei nih rian an khinh mi ပညာ‌ေ၇းမူး pa cu meithal in an kah caah a nunnak aliam. Yangon region Kyaut Tan township ah ralkap lei nih ပညာ‌ေ၇းမူး rian an khinh mi U Aye Tun cu meithal in kah a tong I a thi tiah theih asi.\nTuni June thla ni 16 zing lei nazi 8 hrawng ah cycle in zung a kai pah ah အထက 1 sianginn hmai ah a paw ah meithal in an kah caah a thi colh tiah mah ka pawng a um mi nih an chim. Kan umnak sang lei I dalan a si. A mah ruangah tlaih a tong mi CDM saya/ sayamah an tamtuk tiah mipi pakhat nih a chim. U Aye Tun thih nak konghe pehtlai in ralkap lei nih a thihnak hmun pawngah checknak le biahalnak an tuah len tiah theih asi.\nThanhnak tuah lengmang cang bantuk in ralhrang kawlralkap hna nih hramhram in uknak an lak hnu ah hruaitu lutlai ah anmah ralhrang kawlralkap nih an duhmi minung paoh rian an khinh hna. Cuchung ah minung tampi ralhrang kut tangah rian kan ttuan kho lo tiah an cohlang hna lo. Asinain a cohlang minung tampi an um hna. Nain a tu ahcun pakhat hnu pakhat in an thah cang hna i, an thah minung zong tampi an um cang hna. Cucaah ralhrang riankhinh minung pawl caah thinphang asi cang.


Malaysia cozah: Myanmar ralkap kan tonmi cu 'kan cohlan' caah asi lo - THE CHIN EXPRESS\nMalaysia cozah: Myanmar ralkap kan tonmi cu ‘kan cohlan’ caah asi lo\nMalaysia Ramdang Vuanci Zung nih, “Yangon um Malaysia Tanzung lutlai nih Myanmar ralkap cozah a tonmi cu cozah taktak asi tiin kan cohlan caah asi lo,” tiah a chim.\nNizaan tihni, Nithumni ahkhan Malaysia Myanmar Palai (Yangon um Malaysia Tanzung lutlai) Datuk Zahairi Baharim le Myanmar ralkap cozah Lekṭhik Vuanci U Aung Than Oo meṭing an tuah, cucaah democracy duhtu Myanmar mipi nih “Malaysia cozah nih pei ralkap cozah a cohlan hi” tiah fak piin lungtlinlonak an chim.\nPhungninglo Myanmar ralkap cozah tadinca nih, “Malaysia Cozah Palai le Lekṭhik Vuanci U Aung Than Oo cu ram 2 kar lekṭhik lei sipuaizi tuah ṭi dingin bia an i ruah,” tiah a thanh.\nMipi nih an soisel tuk hnu ah, Malaysia Ramdang Vuanci Zung nih, “An i tonmi cu Malaysia company Petronas nih Myanmar ukmi Andaman Rili um Yetagun gas dawpnak ngol chung dingin bia a khiahmi kong a va chimhmi si,” tiah a thanh.\nApril thla thok ahkhan, Petronas he aa pehtlaimi PC Myanmar timi Hong Kong (China) company nih Myanmar ram Andaman Rili ah ‘Yetagun’ ti min bunh in gas dawpnak a tuahmi cu gas a zut i “kanmah nih ṭuanvo kan la lai lo (force majeure)” tiin bia a khiah.\nMalaysia Ramdang Vuanci Zung nih, “Ralkap cozah kan tonmi cu, State Administrative Council (SAC) hi Myanmar cozah asi tiin kan cohlan tinak asi lo,” ati. SAC cu ralkap bawizik Min Aung Hlaing nih uknak a fir hnu ah cozah a dirhmi min asi.\n“Myanmar cungah Malaysia kan lungput cu a fiang in aa khat peng ko.\n“A rannak in buainak donghter dingin le buainak um lo tein Myanmar mipi duh ningin thlennak tuah dingin tlaihmi vialte thlah dih i kap hnih biaruahnak tuah dingin kan forhfial pengmi asi.\n“Malaysia cu a dihdongh tiang kap hnih (NLD le ralkap) he ningcang tein kan i pehtlai lai,” ati.\nASEAN ah aa tel vemi Malaysia nih cun ASEAN chungtel ram pawl cu Myanmar buainak kongah i thlak deuh dingin a forhfial pah lengmang hna. Naite zongah, Malaysia le Brunei nih Myanmar buainak kong Jakarta (Indonesia khualipi) ah ASEAN chungtel ram pawl meeting tuah dingin thawng an thanh.


President U Win Myint nih Kayah CM phuahnak ca a chuah: Mirangca thawngzamhmi ah cozah nih an palh - THE CHINLAND POST\nPresident U Win Myint nih Kayah CM phuahnak ca a chuah: Mirangca thawngzamhmi ah cozah nih an palh\nSalai Bawi Lian Sang |TCP-Kalay| September 4, 2020 — National League for Democracy (NLD) cozah nih Kayah Chief Minister (CM) U L Phaung Sho cu a rian tlaihmi in Ramkulh (Pyine) Hluttaw nih phuah ding in bia an chah i Rampi President sinah ca an kuat hnu ah 2020 September 3 ah President U Win Myint nih a rian in phuahnak ca a hun thangh.\nTutan cozah nih cathanh a tuahmi ah fak ngai in a palhmi Social Media cung ah an hun phozar ngaingai.\nCozah nih mirangca in cathanh an chuahnak ah, Kayah State Chief Minister tiah tial lo in, Chin State Chief Minister tial an tial sualmi cu Facebook cung ah a karh ngaingai i Online hmangmi hna nih an hun soisel cio.\nRamkomh cozah nih mirangca in nawlchuahnak cathanh an chuahmi Kayah State tiah tial lo in Chin State tiah an i palhmi cu a tanglei ah hmanthlak in kan hun thil chih:\nNLD cozah kum (5) chungah Chief Minister pali (4) rian an dinhter cang hna. Tanintharyi (CM) Dr. Leh Leh Maw, Mon (CM) U Min Min Oo le Kayah (CM) U L Phaung Sho cu eihmurnak in phuah an si. Nain, Ayeyawadi (CM) Man Kyaw Ni cu a ngandam lo ruangah aa dinh mi a si.\nKayah ram Chief Minister U L Phaung Sho cu September 1 ah Pyine Hluttaw meeting ah zumh awktlaklo tiah 2008 phunghram Upadi 263 (A) in sualnak a ngei tiah bia an ceih i Hluttaw MP dihlak 20 chung in MP 16 nih a sual ko an ti. Nain, MP palai minung 4 lawng nih a mah an dirkamh hi a si.\nUSDP cozah chan lio Theng Motor (JCB Seh) 18 cu ramthen cozah nih mi a hlanh hna hlei ah Kayah Day an tuahnak vawlei hmun cu Ramkulh Hluttaw nih hnatlaknak a rak ngei nain CM nih vawlei hmun a hlanhnak sachok tuah in amah pumpak pawcawnnak caaah a tuah tiah hlathlai bu nih an ti.\nKayah Chief Minister an zumh lomi kong ah cozah hlathlatbu cu August 14 ah an ser. An hruaitu Chairman ah U Te Ye, Chungtuan (Secretary) U Khin Maung Tun@ Naw Ei Kah le chungtel 3 an dihlak minung 5 an si. Mah hlathlai bu nih CM cu zung ah voi 4 an auh i amah pumpak kai duh lo in a palai a thlah ton hna.\nRamkulh Hluttaw dihlak cheuli cheukhat (1/4) nih Pyine Hluttaw chairman (ohkathah) sin ah report an tuah hi a si. Hluttaw cheuthum cheuhnih (3/2) nih Chief Minister zumh awkthlak lo tiah hnatlaknak an ngeih hnu Rampi President sin report an tuah than. Hi report an tuah tik ah Rampi President nih Chief Minister rian dinhnak hi 2008 Phunghram upadi zong ah a um.\nCucaah, Kayah ramkulh Chief Minister U L. Phaung Sho cu NLD cozah chan ah Ramkulh Hluttaw nih a hmasa bik mi thlak a tonmi a si. Kayah ramkulh Hluttaw ah MP minung (20) chung ah NLD (9), Independent (1), Ralkap (5), USDP (4) le Kayah Democratic party (1) an si.\n2020 June 18 ah Yangon Chief Minister U Phyo Min Thein zong an Hluttaw nih zumh awktlak lo tiah bia ceihnak an rak tuah bal. Nain, Yangon Ramthen Hluttaw ah mi a tam deuh nih CM U Phyo Min Thein lei an rak dirkamh caah biachahnak a rak um than lo tiah theih a si.#\nCc: DVB TV News


A Fapa Thihnak Ruangah An Khuapi Tein An Mitthli A Luangter – Chin 11 News\nA Fapa Thihnak Ruangah An Khuapi Tein An Mitthli A Luangter\nAssam, June 28 (ANI): People use boats to move to safer places from a flood-affected village in Kamrup District on Sunday. (ANI Photo)\nA Pasal nih cancer zawtnak in rihzungmual a liam taknak hna kum 5 hrawng a rau cang nain a pasal le a fapa cung i a dawtnak hna le zumhtlak a si nak nih cun pasal dang aneih beisei um lo.\nA hrangah cun a fapa hi a pasal bantuk in a bochan tuk mi a si, a fapa bia angaih le a nu bia el bal lo mi a fapa cu mitluangtlam tuk mi a si. Chiat ni that-ni zawngah hruaitu mi teima le zohchunh awk-tlak fapa fel a si.\nA sinain vanchiatnak ram vawlei a si bantuk in vanchiatnak nih cun mirum, fim,mi-aa le sifak cungah hrial kho lo in a tlak cio ko hna lai, hi a fapa te zawng hi mifel le zumhtlak, zohchunhtlak a si ko nain vanchiatnak cu a hrial kho lo. An nufa in ram ah thing an hlam hnuah a fapa cu a hawi le he ti an i kholh ruang ah a adawt bik tu a nu nih a cun inn lei ah tlungtak.\nA fapa hi a siaherh tuk ruangah anu nih cun a fapa hi caan hmahungbik a dam lio a mui-hmai cu zoh buin inn ah ra tlung aw tiin bia a acah ta.\nAn hawi le nih cun “AyaYarwady i um mi kan si caah kan ngakchiat lio te in ti hi kan ngam mi le ti leuh thiam mi zawng kan si ban tuk in kan pathum te in cun tileuh thiam kan i zuam lengmang lio ah kan hawipa cu kan hmu kho ti lo.\nCapo ah kan ruah i kan auh lengmang nain a ra lang kho ti lo.\nKhuachungah kan kir than i kan ton sual mi cu kan chim. Cu ti cun kan khuapi in kaawl ding in kan i thawh. Ti a thuk taktak mi chungah sau tuk an kawl hnuah a ruak cu an hmuh.\nA nu nih cun a fapa hi thahri fak a nei mi a si i, a thaa hi a cat lengmang ruangah siibawi sinah kan zohter theo. A thihnak a ruang zawng hi ti a leuh lio ah a thaa nih antom i tichungah a pil i athi nak hi a si tiah an chim.


Rakrel Ve Hrimhrim,Hi Nungak Muidawh Le Pum Ruatha Nu Kong Lam Theih Cu A Nuam Ngai – Chintanbo\nRakrel Ve Hrimhrim,Hi Nungak Muidawh Le Pum Ruatha Nu Kong Lam Theih Cu A Nuam Ngai\nApril 23, 2022 admin MYANMAR NEWS 0\nPathian riantuan a that ning le khuaruahhar a si ning hi Myanmar ram chung ah actress minthang pakhat simi Thiri Shin Thanh cu kawl biaknak in Khrihfa ah a thleng . Pathian dawtnak a theih hnu le Khrihfa a thleng in tette a khaan nak cu mipi sinah a langh ter .\nThiri Shin Thant nih, Buddist biaknak ahhin ka pe tuk taza ka tthu zungzal.minung lei ka hawikom ahhin Khrihfa an um hna . Voikhat cu leng ah rawl dawr kan thut lio ah ka hawi nu Khrihfa simi nih ..Thiri a nung mi Pathian a um.a nung mi Pathian cu biak le zumh a phu tuk tiin a ka chimh.\nCu tikah ka ruah mi cu aw..kei ka zumh mi hi a nung lomi a si ti cu ka van i fiang …cu tikah a nungmi Pathian kawl duhnak lungthin ka ngei,Sya San Toe thawngtha chimnak ah ka hawi le ngeih ah an kal i ka zul ve hna.khua tampi a ka ruah te.ka hawi nu nihcun thla va cam law a tha bik lai a ka ti.thla ka cam a nung mi Pathian na um ahcun rak ka tawng ko,ka hmuhsak ko tiin ka cam.zeihmanh tonnak ka hmu lo.\nAsinain Saya San Toe thawngtha chim ding a si tiin an ka chimh caah ka zulh than hna ..cu tikah a chim mi cu Zumhnak in khamhnak sinak kong cu a chim,ka lungthin ah a caam tuk.Youtube in Sya San Toe tiin thawngtha chim cu ka kawl ,,cu tikah zumhnak in khamhnak timi a chim mi cu ka ngeih than..\nCu tikah cun Pathian sinah thla ka cam,ka cam cuahmah lio ahcun ka thlarau maw..ka mang bantuk in..ram hring lak pi a nuam tuk mi hmun le athiang tuk mi hmun.kawzaw sen a phah mi lam cung ahcun ka um,angki phur rang mi le dawh tukin le thianghlim tukin ka um cu a si .\nA lai ahcun Jesuh cu a thu i a phei cung ah ka it ..ka sam a ka muai pah in ka fa tu tiang in na nun khawh le na si khawh mi hi kan zohkhenh ruang ah a si na harsatnak le na retheihnak vial te kan chawn dih cang lai.kan khamh i kan dawt tuk.hi hnu na nun lam zong ah kan umpi zungzal lai ti in bia a ka ruah pahcun ka sam cu a ka muai.\ncutikah ka thlacam ka ngol cu lung daih hnangamnak in ka khat.Hibantuk lungdaih hnangamnak hi zeitikhmanh ah ka ton bal lomi a si …ka lawm tuk …ka nun hi lawmhnak in a khat cang,a nung mi Jesuh ka zumh khawh caah Pathian ka thangthat,tiin a tah buin a chim.\nRelchih ta te,Mandalay in Sagaing lei ah nizaan April 21 ah thazaang chap in rallam a samh mi SAC ralkap motor le palik motor hna cu nihin April 22 zinglei ah kahdoh an si i SAC ralkap 13 an thi, tiah tualchung mipi vengtu ralkap nih an thanh.\nApril 22 zing Sml 10:00 Mandalay-Monywa lam, Monywa in Minmu lei kalnak Koipintaw, khua le Bo Mingyi Kin kar ah motor pahnih in a kal mi SAC ralkap 20 hrawng cu Myaung-PDF le CDSOM nih bomb an puah hnawh hna, tiah theih a si.\nBomb lungli aa thuanh mi bomb in puah an si i, motor hmailei le a sirlei a rawk. SAC ralkap 8 an thi i, a dang 15 cu an zaam. Cu hnu ah Bomb lung 11 in puahhnawh an si ṭhan i SAC ralkap a thi mi an tam ngai ngai, tiah Myaung- PDF le CDSOM nih thawng an thanh.\nCun, April 22 zing Sml 11:00 ah Sagiang in Monywa lei ah a kal mi palik motor 24 aa zul mi cu Minmu peng, Wonpyae le Allakappa, khua karlak ah bomb puah hnawh an si i motor pakhat a rawh lengah palik 5 an thi, tiah DK PDF-MUU nih thawng an thanh.\nMinmu peng kahdohnak ah hin Minmu khuapi ah dirh mi DK PDF-MUU, Blak Eagle Defense Force MUU, CDSOM -Myaung, PAFD le ṭangrual phunga i bawn in an kah hna, ca ah a tu ban tuk SAC ralhrang rual hna cu kan tei hna tiah ca thang an chuah.\nThawngdang,theih tleih.Kan ram a buai ruangah mah le khua le ramah um ngam lo in himnak kawl duh ah hmun kip ah kan zaam hna i,kan zaam cio hna,hi kong ah hin a hohmanh nih i mawhchiat khawh kan si lo,ziah na zaam,ziah na kal ve,ziah khua na hlumh lo kan i tikhawh mi pakhathmanh a um lo,mah le him nak hmun kawl cio a si ko caah kan dirhmun hi kan itheihpiak thiam cio hi a herh ko hih.\nKan ram a buai caah hmunkip ah kan zaam hna ka ticang bantuk in,New Delhi zong ah nichiar in kan miphun a rak zaam mi hi an karh chin lengmang i,keimah tuaktan khawh mi ahcun,a tlawmbik in tukum thla 4 deengmang chung ah hin nikhat ah 10 lengmang tluk hi cu an phan kho men,a ruang cu.\ndelhi ah kan miphun chungin Motor a ngei mi tete hi kan hawi le deuh lawngte an si hna i,cu hna nih nichiar an dawn mi hna chungin ka tuak mi a si i,nikhat ah pahra tang tumlo hi cu an phanh hi zumh a si ko.\nDelhi an phanh tikah rat sawh si lo in ralzaam sinak cu an hal cio hna,a cheukhat cu thil ka thei tiin,kum tampi a um cia mi,kan hruaitu maw,thil sining hal lemlo in anmah nih an izumh ning in ralzaam sinak cu an sawk hna.Ralzaam lei a tlaitu zung pawl nih phone call in an chonh hna tikah pingpalo pipi in an leh hna.\nHolh lettu a fel mi an i tawn hna ahcun holh lettu hna nih,cutin a si khah,kha ti a si khah tiin an chim piak hna,hi lio ah holh lettu chungin Officer hlah maw ka si tiah airuat mi pawl an i tawn sual le an holh a let tu i an si sual ahcun nawisen an hnuuk hna ti hi tam ngai kan theih cang.\nHIkong ah siaherh ngai in van tenh chih ka duh mi cu,UN zung lei nih phone in maw bia an hal tik hna ah,Delhi hi zeiin dah na rat tiah an hal hna tik ah,Aizawl in Somo-Motor in zankhat le nikhat Gauhati tiang kan ra i,Gauhati in Delhi cu zankhat le nikhat,Tlanglong a rang mi in kan ra tiah ti ding a si.\nAsullam cu,ralzaam a sawk ding mi nih a tu lio kan ram dirhmun he zeibantuk ID hmanh an ngei lo.Myanmar ID in Delhi ah vanlong in kal khawh a si fawn lo i,cucaah vanlong in kan ra ti bak lo ding khi a si.\nCun,inn nan hlannak Adress-leihsa zong ttha tein chinchiah i zuam i,phone no siseh,mah le khua le min le nu le pa min le chungkhar min tiang kha ttha tein i chinchiah dih kha,ralzaam kan hal vettung ahcun a herh mi a si.Siaherhnak he.\nPasaltha Hna Thil Tuah Cu Uar Um Taktak Mah Hi Ding Bak Hi Si Ko SAC Hna Cu 24 An\nTlangcung Hriamtlai Phu Ralhrang He Ton Biaruah Nak nih Zeihmanh Achuak Lai Loh KIO


Darling Hlun A Philh Kho Lomi Hna Nih An Tuah Tawn Mi Thil Phun (5) Nai Tel Ve Sual Dara - JM News\n(1) Atu na darling he hin cuai na thlai peng\nAtu na dirhmun ah zeibantuk darling na ngeih zong ah a hlan na darling he an sining dirhmun cuai na thlai peng rih, A tthat ah siseh a chiat ah siseh a hlan ka darling kha siseh law ti ruah nak na ngeih peng rih ah cun na philh kho lo ti cu a fiang ko.\n(2) Social media ah a kong na hlat peng rih\nAmah he friend nan si ti lo, Follow zong na tuah ti lo, Asinain accound ah zeibantuk dah a tar aho he dah reaction an ngeih ti pawl na zoh i na chek rih a si ah cun na darling hlun cu na philh kho dih lo tinak a si ko.\n(3) Bia chimh ding pakhat khat na ngeih tik ah a hmasabik na hlam\nAmah he nan i piat hlan ah cun zeikong paoh na chimh, Nihchuak bia zong nan i hrawm, Atu zong ah thil pakhat khat chim ding na ngeih i a hmasa bik ah amah na hlam a si ah cun a fiang ko na pehtlaihnak hri a cat kho dih lo.\n(4) Ruah lo piin kan i tong sual lai ti na phang\nTthen cang hnu darling thar ngeih cang hnu ah cun ruah lo piin lam ah kan tong lai ti phan ding um ti lo, Nangmah lei in na darling hlun he i ton hnga na phang, Amah he kan i ton ah zeitin dah ka um lai tiah lungrethei in na um peng rih ah cun na philh kho rih lo ti cu a fiang tuk.\n(5) Teirul cham duhnak thinlung na ngei\nNan rak i tthen cu nan 2 palh ruang zong ah a si kho, Pakhat lawng palh ruang zong ah a si kho mi a si, Asinain na lung in teirulcham duhnak thinlung na ngeih rih i, harnak zatlak nak a ton hmuh na duh a si ah cun a sin in na chuak kho rih lo tinak a si.\nMinung Nih Kan Mah Le Ttuanvo Cio A Um Dih” Hi Ca Hi Rel Hmanh